Lau etapako itzulian barrena, Azparren, Semperena eta Rodriguez - Hernani - Kronika.eus\nLau etapako itzulian barrena, Azparren, Semperena eta Rodriguez\nAsteartean abiatu zen junior mailako Iruñerriko XXXIII. Itzulia, eta bertan izan dira Enekoitz Azparren eta Telmo Semperena astigartarrak, Goierriko eta Donosti Berri taldeekin, hurrenez hurren, eta Ibai Rodriguez hernaniarra, Donosti Berrirekin, baira ere. Kordobilatik abiatu ziren, eta Etxarri Aranazen, Sarrigurenen eta Iruñean bertan egin dituzte lau etapak.\nSemperenak 26garren bukatu du sailkapen orokorrean, Rodriguezek 30garren, eta Azparrenek 38garren.\n340 kilometro, lau egunetan\nAurreneko etapan 84,95 kilometro egin behar izan zituzten txirrindulariek, eta Arangureneko gaina igo. Ondoen Semperena moldatu zen, 15garren egin baitzuen. Donosti Berriko kide hernaniarra, Rodriguez, 48garren izan zen, eta Azparren astigartarra, 52garrena.\nBigarren egunean Etxarri Aranaztik abiatuta egin zituzten 88 kilometro, eta La Cadena eta Unanu gainak igo behar izan zituzten. 27garren egin zuen Rodriguezek, 31garren Semperenak, eta 46garren Azparrenek.\nSarrigurenetik abiatuta 79,94 kilometroko ibilbidea izan zen hirugarren egunean egin beharrekoa, tartean, Aoiz eta Txoribar gainak igota. Semperena 18garren izan zen;? Rodriguez, 22garren; eta Azparren, 32garren.\nAzken egunean, Iruñam bertan egin zuten azken itzulia, 86,48 kilometrokoa, Cia gaina barne. Azparren izan zen, kasu honetan, hiruretan azkarrena: 31garrena. 48garren egin zuen Rodriguezek eta 57garren Semperenak.\nGuztia kontuan hartuta, sailkapen orokorrean 26garren izan zen Telmo Semperena. Donosti Berriko kide hernaniarra, Ibai Rodriguez, 30garren izan zen. Eta Goierriko taldeko Enekoitz Azparren astigartarra, 38garren.


Daniel Johnston musikagile estatubatuarra zendu da | El Correo\nZurekinDaniel Johnston musikagile estatubatuarra zendu da\nDaniel Johnston. / Afp\n90. hamarkadan ospe handia bereganatu zuen eta 1994. urtean Atlantic multinazionalarekin Fun diskoa grabatu zuen\nDaniel Johnston musikagile estatubatuarra zendu zen asteazkenean, irailak 11, 58 urte zituelarik. Bere sendiak jakinarazi zuenez, azken urteotan hartzen zebilen medikazioen ondorioz artistaren osasunak okerrera egin zuen eta bihotzekoak jota hil zen.\nJohnstonek bere musika ibilbide oparoan 17 album kaleratu zituen. Lehendabiziko lana 1981. urtean plazaratu zuen, «Songs of pain». Gero beste hainbat etorri ziren, denak kasete formatuan: «Don't Be Scareed», «More Songs of Pain», «Hi», «How Arre You», «Respect» edota «Merry Christmas», besteak beste. Album hauei esker kultuzko musikari bilakatu zen.\n90. hamarkadan ospe handia bereganatu zuen eta 1994. urtean Atlantic multinazionalarekin Fun diskoa grabatu zuen. Edonola ere, urteak igaro ahala artistaren arrakastak behera egin eta Johnston bere eremu naturaletara itzuli zen.\n2006an Jeff Feuerzeig zinemagileak musikariaren bizitza eta lan metodoak hizpide zituen «The Devil and Daniel Johnston» film dokumentala argitaratu zuen. Urteak igaro ahala, hainbat rock izarrek erakutsi zuten Kaliforniako musikari honen aldeko miresmena. Horien artean ezagunenetarikoa Nirvana musika taldeko buru zen Kurt Cobain izan zen.\nGaztetan McDonalds jatetxe baten ibili zen lanean eta bertan irabazitako diru guztia kasete ezberdinak erosten xahutzen zuen. Bere lehenengo lanetan ia baliabiderik gabe grabatutako kaseteak ekoitzi zituen. Jonhstonen ahotsa oso pertsonala eta bereizgarria zen. Ahots altua, sakontasunik gabekoa, baina, sentimendurik lazgarrienak transmititzeko gai zena.\nBooktuberboom lehiaketa: Youtuben liburu baten irakurketa gomendatzeko aukera Emakundek desgaitasuna duten euskal emakumeen errealitatea eraman du Istanbulera


"I-Limb", lehen esku artifizialak, protesi-belaunaldi berri bat irekitzen du | Consumer\n"I-Limb", lehen esku artifizialak, protesi-belaunaldi berri bat irekitzen du\nAdimenarekin kontrolatzen da, kaltetutako gorputz-adarreko muskuluek sortutako seinale elektrikoak jasotzen dituen sistema intuitibo baten bidez.\nTouch Bionics enpresak saldu berri du hatzak bikoizten dituen lehen esku artifiziala, gizaki bat balitz bezala. “I-Limb” du izena, eta 13.000 euro inguru balio du. Oraingoz, klinika pribatuetan baino ez da ezarriko.\nEsku hau arina da, sendoa eta giza azalaren oso antzeko itxura duena. Pazienteek adimenarekin kontrolatzen dute, kaltetutako gorputz-adarreko muskuluek sortutako seinale elektrikoak jasotzen dituen sistema intuitibo baten bidez. Sistema horretan oinarritutako aurreko protesiak oso oinarrizkoak ziren, ukabila ireki eta itxi baino ez zen egiten.\n“I-Limb”-ren aurrerapen handia da hatz bakoitza bakarka mugitzen dela. Horrekin eguneroko lanak egin daitezke, hala nola objektu txikiak bildu, labana batekin ebaki, jan, janaria prestatu edo telefonoz deitu.\nDonald MacKillop izan da esku bioniko hori probatu duen lehen pazienteetako bat. MacKillop erretiratutako soldatzailea da. 1977an eskua moztu zioten bederatzi urte lehenago istripua izan ondoren.\nLindsay Block, 26 urtekoa, ezkerreko eskuik gabe jaio zen eta sei hilabete zituenetik protesi bat darama. Block-ek dio bere aurreko protesia ez zela mugitzen eta ez zuela esku erreal baten antzik. Orain, “I-Limb”-rekin, “inork ez luke esango nire eskua ez denik”.\nartifizial mano-eu protesi


Visesa-k Gasteizko egoitza-proiektu jasangarri batean, EB-ren babesa duena, parte hartuko du | Blog Eraikal\nPime proiektuko webgunearen irudia: Gasteizko 176 apartamentuen iparreko fatxada\nVISESAren ordezkaritza bat Dalen (Norvegia) izan da, energetikoki eraginkorrak diren etxebizitzei buruzko PIME proiektuaren urteko bileran.\nVISESA sozietate publikoa Enplegu eta Gizarte Politiketako Sailaren mende dago, eta Europako proiektu honen partaide da Gasteizen egiten ari den ekimen jasangarri baten kide koordinatzaile gisa. Hasiera batean, 432 etxebizitza jasangarri eraikitzea aurreikusten zen, 4,5 milioi euroko aurrekontuarekin.\nAurreikusitako etxebizitza guztietatik 176 eraiki dira dagoeneko. Nolanahi ere, etxebizitza berriaren eskaera falta dago Arabako hiriburuan, eta, hori dela-eta, proiektuaren tokiko arduradunek hiriko hainbat eraikin zaharberritzea proposatu diote Europako Batzordeari, etxebizitzetako batzuk eraiki ordez.\nPIME’S programa Europako Batzordearen CONCERTO ekimenaren barruan dauden 22 proiektuetako bat da. Ekimenak modu preaktiboan heltzen dio Europako energia-beharretarako etorkizun jasangarriago bat sortzeko erronkari, eta tokiko komunitateei laguntza ematen die estrategiak garatzeko eta etxebizitza-garapen jasangarriak (energia-eraginkortasun handia eta iturri berriztagarrien erabilera, herritarren bizi-kalitatea hobetzeko) gauzatzeko.\n2010ean, Eraikalen, CONCERTO programako PIME´s Europako proiektuaren aurkezpena iragarri zen, bazkideen, helburuen, etab., gainontzeko informazioarekin.\n“Erakusle” etiketapean, eraginkortasun energetikoa, birgaitzea, etab., sustatzeko eredutzat diren zenbait ekimen argitaratu dira Eraikalen.\nIturria: Irekia , 2013/04/16\nThis entry was posted in I+D Proiektuak, Proiektuak and tagged Concerto-a, EAE, Erakusle, Europako proiektua. Bookmark the permalink.


EBko eta Australiako buruzagiek konpromisoa hartzen dute koronabirusaren berreskurapenean, aldebiko harremanetan eta mundu mailako erronketan lankidetza indartzeko - EBko berriemailea\nAzaroaren 26an, Ursula von der Leyen Europako Batzordeko presidenteak, Charles Michel Europako Kontseiluko presidenteak eta Scott Morrison Australiako lehen ministroak (Irudian), bideokonferentzia deia egin zuen. EBren eta Australiaren arteko harreman estua oinarritzat hartuta, alde biko bidez formalizatu zena Esparru Akordioa 2017an, buruzagiek berretsi zuten elkarrekin lan egiteko erabakia koronabirusaren pandemiari aurre egiteko, txerto merkeak garatu eta hornitzea eta Osasunaren Mundu Erakundearen laguntza barne.\nPandemia osteko susperraldi sozioekonomikoan lankidetza areagotzeko konpromisoa hartu zuten, klima aldaketaren premiazko erronkari aurre eginez eta eraldaketa digitala bizkortuz. Buruzagiek aurrerapen onak adierazi zituzten negoziazio abian jartzeko EB-Australia Merkataritza Ituna. Nazioarteko garapenak ere eztabaidatu zituzten, besteak beste, Asian eta Pazifikoan, baita nazioarteko erakundeetako lankidetzan ere. Buruzagiek ere ASEANekin harremanetan jartzeko garrantzia aitortu zuten. Informazio gehiago eskuragarri dago prensa, eskainitakoan EB-Australia harremanei buruzko fitxa eta on the EB Canberrako Ordezkaritzaren webgunea.\nAfrika Erdiko Errepublika (CAR)Duela 9 ordu\nPortugalDuela 10 ordu


Gaiak: Julen Guerrero - Euskonews\nDonostian jaio zen musikari hau, 1955.urtean hain zuzen ere. Oso konpositore ezaguna da gipuzkoarra, eta ez Son handiko bizkaitar futbolari ohia dugu Julen Guerrero. Portugaleten jaio zen 1974.urtean eta gazte gaztetatik baloiari ostikoak ematen hasi zen.\nBizitza profesional osoa eman du Bilboko Athletic Club taldean. Zortzi urte zituela hasi zen beheko mailetan jokatzen. Baina 1992. urtean lehenengo taldean jokatzeko aukera eskaini zioten bizkaitarrari. Hala, 1992ko irailaren 6an debutatu zuen.\nAurreneko denboralditik futbolari bikainaren maila eman zuen eta askorentzat etorkizun handiko erdilaria zen Julen. Bigarren denboraldian lortu zuen bere errekorra, eta 36 partidutan 18 gol sartu zituen. Hala, 90. hamarkadan zehar, Estatu mailako eta Europako talde ugarik arreta eskaini zioten futbol jokalari gazte hari eta batek baino gehiagok fitxatu nahi izan zuen. Hori ikusita, Athletic taldeak jokalaria Bilbon geratu zedin ezohiko eskaintza egin zion 1995ean: 2007ra arteko kontratua.\nProfesionalki lorpen handiena eskuratu zuen 1997-1998 denboraldian. Izan ere, ligako txapeldunorde izan zen Athletic eta hurrengo denboraldiko Txapeldunen Ligan jokatzeko txartela eskuratu zuten.\nBaina mende berriarekin batera Julen Guerreroren beheraldia hasi zen. 2000 urtean ordezkoen aulkian eserarazten hasi ziren eta partidu askotan ez zuten deialdian sartu ere egiten. Azken urteetan hamabost norgehiagokatan aritu zen, eta guztietan jarraitzaileen babes beroa sentitzeko aukera izan zuen bederen.\nBaina egoerarekin ezin eta azkenean 2006an prentsaurreko bidez adierazi zuen futbolari izateari uzten ziola. Ez da, ordea, mundu horretatik kanpo geratu. Izan ere, Athleticeko gazte taldearen entrenatzailea izan da. Gainera, Athleticeko futbol areto taldean dihardu jokalari gisa eta lehenengo aldiz 2008ko urtarrilaren 11n jokatu zuten partidua.


Altuna - Gipuzkoako sagardo naturala\nSagardoa egiten urte asko daramazkien sagardotegi tradizionala. Renfeko tren geltokiaren ondoan aurkitzen da.\nUrtarriletik apirila bukaerara.\nSagardotegi menu tradizionala. (Tren geltokitik 100 metrotara).


Nire liburua argitaratu nahi dut — Gaztezulo\nNire liburua argitaratu nahi dut\nNire liburua argitaratu nahi dut https://www.gaztezulo.eus/albisteak/nire-liburua-argitaratu-nahi-dut https://www.gaztezulo.eus/@@site-logo/logoa.png\nTestua: Leire Palacios @AnnieSdelMono Argazkiak: José Luis Revuelta eta Paco Gómez\nLiteratur autoekoizpenaren gainean errealitatearekin bat ez datozen aurreritzi ugari dago. Artean, kalitate eskaseko liburuak direla. Badira kontrakoa erakusten duten adibideak, eta euren bidea jarraitu nahi baduzu, ba al dakizu zer egin behar duzun zure liburua autoekoizteko?\nDemagun, barnea astintzen dizun istorioa bat dabilkizula buruan. Denbora hartu, patxadatsu ideiak lotu eta idazketa prozesuari ekin ondoren, liburu oso bat josten duzula. Amaitu eta egindako lanarekin asebeteta sentitzen zarenez, zure sorkuntza plazaratu nahi duzu. Baina nola egin? Nondik hasi? Zeintzuk dira eman behar dituzun pausoak zure liburua argitaratzeko? Argitaletxe batera jo dezakezu baina, liburua zure kabuz ekoiztu nahi baduzu?\nLiteratur autoekoizpenaren alorrean ez da ohikoena Los Modlin liburuak izan duen arrakasta lortzea. Haatik, Paco Gómez madrildarrak egindakoak arrakalatu egin du orain arteko aurreiritzien horma. Argi geratu da sortzaileak ez duela autoekoizpenaren bidea hartzen bere obrak argitaletxe baten maila ematen ez duelako. Kontua da, zenbait formatuk ez dutela ohiko argitaletxeetan lekurik. Gómezek autoekoiztutako liburua argitaletxe batek babestutakoa bezain arrakastatsua izan daitekeela erakutsi du.\nEgia da hori lortzeko eskuartean zeukan biografia erakargarria eta berezia zela. Modlin familiak 70eko hamarkadan AEBtatik Madrilera egin zuen bidaia euren herrialdean lortu ezin zuten ospearen bila. Ama (Margaret) margolaria, Aita (Elmer) Hollywoodeko aktore sekundario eta poeta, eta semea (Nelson) aktorea eta irrati esataria ziren modlintarrak. Madrilera heldu eta bost urtetara desagertu ziren artista emankorrak izan ziren. Euren argazki xelebre, margo eta zenbait ondasunekin topo egin zuen Gómezek zakarrontzian. Malasaña auzoan dagoen Pez kaleko hirugarren zenbakian egindako aurkikuntzak hasi zuen Los Modlin-en abentura.\nGómezek, aurrena, istorioa bilduko zuen liburua kaleratu ahal izateko argitaletxe batera jo zuen. Biografiaren indarraz jabetuta Blackie Books etxeak interesa agertu zuen. Kasu horretan, sortzaileak buruan zuen formatua eta argitaletxeak eskaini ziezaiokeena ez zetozen bat. Argitaletxeak testuari ematen zion indarra, Gómezek, ordea, berak nahi zuen naturaltasunarekin proiektu osoa jorratzeari.\nTxanponaren beste aldea da Carlos Ollo idazleak egindako bidea. El cuaderno húngaro ez da idatzi duen lehen liburua, baina bai argitaratzeko adina adore izan duena. Argi zeukan ez zuela bere obra autoekoiztu nahi, dioenez, "babesik gabe" geratuko litzateke liburu-denda batean. Xabier Mendiguren, Elkarreko editoreak, bat egiten du Ollok dioenarekin: "Liburu bat aterako dugun edo ez erabakitzeko, batetik gustukoa izan behar dugu, eta bestetik, gure argitaletxeko sail batean kokatzeko aukera izan behar dugu, umezurtz gera ez dadin". Hala izanik, Ollok eleberria idazten amaitu zuenean argitaletxe bila hasi zen. Handienetan ezer lortzeko esperantzarik ez zuelako ertain eta txikietara jo zuen. Zenbaitekin harremanetan jarri zen, bere burua aurkezten zuen eskutitz pertsonalizatuaren bidez eta istorioaren azalpen eta laginarekin. Mettok etxeko Ramon Etxebestek Ollori bere proposamena atsegin zuela adierazi eta lanean hasi ziren. Iruñeko idazlea eskertuta eta oso pozik dago emaitzarekin: "Ramonen laguntza berebizikoa izan da. Bere zuzenketa eta iradokizunei esker lortu dut borobila iruditzen zaidan liburua egitea".\nPaco Gómezen esperientzia bestelakoa izan da: "Jabetu nintzen konfiantza handiagoa zutela istorioa kontatzeko moduan, nik neuk hori nola egin nezakeen baino. Nik ordea, nahiago nuen produktu inperfektua egin, eta nirea zela sentitu." Hortaz, eman zioten diru aurrerapena argitaletxeari itzuli zion, eta obra kaleratu ahal izateko bere kabuz hasi zuen lana. Erronka handiari aurre egin behar izan zion. Liburua egikaritzeko aurrena dirua lortu behar zuela bazekien, baina, zenbat? Zein gasturi egin beharko zien aurre? Nondik aterako zuen diru hori? Nola lortu behar zuen bere liburua euskarri fisiko batean izatea? Zeintzuk ziren kontutan hartu behar zituenak?\nLiburuak egiten dituen Michelena inprentako Nagore Michelenak azaldu legez, inrpimagailu digitalen laguntzarekin, gaur egun hamar aletik 5.000 bitartean egin ditzake autoreak. Geroz eta argitaldi handiagoa, orduan eta merkeagoa da ale bakoitza. Prezioa kalkulatzeko hainbat faktore hartu behar dira kontutan, besteak beste, orrien kalitate eta kopurua, koloretako tinta edo zuri-beltza erabiliko den eta azalaren ezaugarriak. Azala couché paperarekin edo kartulina grafikoarekin egin daiteke. Hegalak baldin baditu are garestiagoa da, prozesua konplikatuagoa delako.\nPaco Gómez argazkilaria da eta diseinatzaile grafikoa den lagun bat dauka. Berak lagundu zuen inprentako kontuekin. Diseinua egiteko zein bere beharretara egokitzen zen inprenta aurrekontua eskatu eta diru kopuruaren estimazioa egin zuen. Guztira 6.000 euro behar zituen liburuaren 2.500 ale egiteko. Dirua crowfunding bidez lortzea iruditu zitzaion modurik onena, baina banaketak eta Verkami plataformak kentzen ziotenarekin 7.000 euro beharko zituela konturatu zen. Orduan, bere proiektua ezagutarazi behar zuen, jendeak diru ekarpenekin lagundu zezan.\nSare sozialak baliatu zituen Los Modlin ezagutzera emateko: "Irailaren 15ean hasi nahi nuen crowdfundig-a. Kanpainek 40 eguneko iraupena dutenez, uda amaiera eta gabonen aurretiko tartea hartzeko. Dirua gastatzeko denboraldia da, horregatik jendeak ordurako nire proiektuaren berri izan behar zuela argi neukan". Uda osoa eman zuen proiektuaren perfila elikatzen. Diru-bilketa hasi zuenean ezusteko ederra hartu zuen, bereahalako arrakasta izan baitzuen. Behar zituen 7.000 euroak ez ezik, 21.000 euro lortu zituen: "Lau hilabetetan agortu ziren 2.500 aleak, eta dirua irabazi nuen". Bigarren argitalpena egin du Gómezek; guztira 3.200 liburu izan dira. Dioenez, ez dauka beste ezer argitaratzeko asmorik, prozesua oso nekagarria egin baitzaio. Hala ere, esperientzia oso positiboa izan dela azpimarratzen du: "Autoekoizpenak nahi nuena egiteko askatasuna eman dit eta lanak erroreak baldin baditu, ni irudikatzen nauten akatsak direla ulertzeko parada eman dit."\nArgitaletxeen babesa duten liburuek ez bezala, autoekoiztuen banaketa egileak hartzen du bere gain. Raul Perez Martinezek Tourra bost aldiz irabazi zuen Jacques Anquetilen biografia idatzi eta autoekoiztu zuen 2012an. Paco Gómezek egindako ibilbidearen bestelakoa egin du. Hala ere, bat dator madrildarrarekin "autoekoizpenak traba asko ditu, baina abentura kutsua ere bai, eta hori da, zalantzarik gabe politena" dioenean. Bere poltsikotik jarri zituen 500 ale kaleratzeko behar zituen 1.800 euroak. Ondoren, liburu-denda ezagunetara jo zuen liburuari apaletan tokia egin ziezaioten. Horrela bada, biografia Donostiako Elkar eta Hontza eta Zarauzko Garoa liburu-dendetan topatu daiteke. Los Modlin ordea, liburu-denda txikietan egon dadila aukeratu du sortzaileak: "Liburua handitasunean galduko ez den tokiak nahiago ditut. Liburu-denda txikiak nahiago ditut, agian kafea dutenak… espazio horiek ikusten ditut aproposenen liburuarentzat". Internet bidez ere lortu daiteke; mezua jaso bezain pronto idazleak pertsonalki paketea egin eta posta zerbitzura eramaten du eskaria.\nAlde ekonomikoari dagokionez, autoekoizpenetan sortzaileak finkatzen du kostu eta irabazien arteko aldea. Argitaletxe batekin lan egiten duten autoreek, ordea, gehienetan liburuaren salmenta prezioaren %10a jasotzen dute hasieran, eta bigarren argitaralditik aurrera %12a. Hala ere, badira euren irabazia argitaletxearekin negozioatzen duten idazleak.\nTxanponaren bi aldeak diren arren, autoekoizten diren liburuak argitaletxeak babesten dituztenak baino kalitate kaskarragokoak direla sinesmenaren gainean, bai Xabier Mendiguren editoreak, bai Paco Gómez sortzaileak bat egiten dute. Mendigurenek argi dauka argitaletxe batek "espezializazioa behar duela, estetika eta eduki jakineko sail batzuk izan". Alde horretatik, Paco Gómezek dioen legez, "onak izan arren, zenbait lanek ez dute lekurik".\nNola autoekoiztu zure liburua\nZure lana autoekoiztu nahi baduzu, hemen lagungarriak izango zaizkizun hainbat pauso:\n1. Liburua idatzi\nSorkuntzarekin topo egiteko bideak pertsonalak diren arren, iradokizunen bila bazaude, Irati Jimenezek zenbait idazle ospetsuren prozedurak biltzen dituen gida-liburua prestatu zuen: Aiztoa eta arkatza (Txalaparta, 2013)\n2. Jabetza intelektualaren erregistroa\nZure obraren egiletza legalki aitortua izan dadin komenigarria da Jabetza intelektualaren erregistroan izena ematea edo Creative Commons lizentzia erabiltzea. Internet bidez egin daitezke.\n3. Idatzia zuzendu\nOrtografia zein gramatika akatsak ekiditzeko, komenigarria da zuzentzaile baten laguntza. Gainera, beste pertsona baten iritziak obrarekiko distantzia hartu eta kritikak aintzat hartzeko balio dezake.\n4. Diseinua eta maketazioa\nZenbait inprentak bi zerbitzuak eskaintzen dituzte.\n5. Inprenta aurrekontua eskatu\nArgitaraldiaren tamaina, paper mota, koloretako tinta edo zuri-beltza zein azalaren ezaugarriek baldintzatuko dute.\n6. Alearen prezioa kalkulatu\nAlde batetik inprentan ale bakarraren prezioa zein banaketak izango dituen kostuak kontutan hartu behar dira. Ondoren, zenbateko etekina atera nahi dugun definitu beharko da.\n7. ISBN zenbakia lortu\nSalerosketara bideratutako liburuek izan behar duten kode propioa da.\nSare sozialetan zure obraren berri eman dezakezu, baita horretarako tartea eskaintzen duten hedabideetan ere.\nZure liburua saldu dezaketen liburu-dendak sailkatu eta egindako lana aurkezteak lagungarri izango zaizu. Internet bidezko salmenta ahalbidetu dezakegu eta zuk pertsonalki eskariak erantzun.\nIntenetek zure obra zabaltzeko hainbat aukera ematen ditu.\nEntreescritores.org webguneak zure liburua igo eta irakurleen feedback-a jasotzeko aukera ematen du. Iritzietan jasotako irizpide horien araberarako rankinga egiten du atariak. Deskargak doakoak dira.\nLulu.com eta Bubok.com egilearen gustuari jarraiki liburua editatu eta banaketa egiten duten plataformak dira. Idazleak gustuko txantiloia aukeratu dezake.


Espinakak argi artifizialarekin kontaktuan jartzeak elikagai batzuen maila handitu dezake | Consumer\nEspinakak argi artifizialarekin kontaktuan jartzeak elikagai batzuen maila handitu dezake\nArgiztapen mota hori duten barazkiek karotenoide eta C, E, K eta B9 bitamina gehiago dituzte.\nEspinaka-hostoak argi artifizialaren eraginpean egoteak zenbait mantenugairen maila handitu dezake, iluntasunean biltegiratutako beste espinaka-hostoekin alderatuta, Estatu Batuetako Nekazaritza Ikerketako Zerbitzuak (ARS) zehaztu duenez. Ikertzaileek ikusi zuten biltegian zeuden bitartean argi etengabearen eraginpean zeuden espinaka-orriak nutrizioaren aldetik aberatsagoak zirela iluntasun etengabekoak baino.\nHala, argiek hostoen fotosintesi-sisteman eragin zutela hauteman zuten, eta, horren ondorioz, nabarmen handitu ziren karotenoide-mailak eta C, E, K eta B9 bitaminak, folato ere deitzen baitzitzaion. Gainera, hiru egunez orri lisoko espinakan biltegiratuta egon ondoren, zimeltze-zantzuak hauteman zituzten, baina ez hosto kizkurrak zituzten motetan.\nAzterketa hori egiteko, ikertzaileek espinaka-orriak merkatuan dauden barazkien erakustokiaren aurreko paketeetan hostoek jasotzen duten fluoreszente jarraituaren antzeko argitan jarri zituzten. Beste espinaka-orri batzuk mota bereko bi paper-geruzatan sartu ziren, denda-poltsetan “tratamendu iluna” irudikatzeko erabiliak.\nBi espinaka-talde esperimentalak polimeroz egindako ontzi gardenetan sartu ziren. Ontziak lau Celsius graduko tenperaturan biltegiratu ziren. Tenperatura hori ziazerba paketatuetarako erakustokietan erabiltzen da. Fotosintesi-erreakzioa ez da tenperaturaren araberakoa, eta lau Celsius gradutan gerta daiteke argi-mota egokiarekin, autoreek ondorioztatu dutenez.\nbitaminak espinaka fotosíntesis-eu karotenoide


Gazte Abertzaleak-ek Peio Gurbindoren aurkako epai-prozedura gaitzetsi eta bertan behera uzteko eskatu du | EA - Eusko Alkartasuna\nHasiera » Gazte Abertzaleak » Gazte Abertzaleak-ek Peio Gurbindoren aurkako epai-prozedura gaitzetsi eta bertan behera uzteko eskatu du\nGazte Abertzaleak-ek Peio Gurbindoren aurkako epai-prozedura gaitzetsi eta bertan behera uzteko eskatu du\nArgitaratua honek egina: Prentsa Bulegoa data Aza 17, 2009 honetan: Gazte Abertzaleak\nNazionalista espainolen erasoei aurre egiteko bloke subiranista bat egituratzea ezinbestekotzat jo dute EAko gazteek.\nGazte Abertzaleak-ek babes osoa adierazi dio gaur Atarrabiako alkate eta Eusko Alkartasunako kide Peio Gurbindori, Auzitegi Nazionaleko Fiskaltzak terrorismoaren gorazarre egitea leporatu baitio. EAko gazte erakundeak epai-prozedura gaitzetsi du “sorgin ehiza” baino ez delako eta PSOEri egotzi dio “jokaera zikin honen atzean egotea”, Fiskaltza Zapateroren Gobernuaren menpe baitago.\nGurbindo “indar nazionalista espainolen biktima” dela salatu eta akusazioak ez hankarik ez bururik ez duela nabarmendu du Gazte Abertzaleak-ek, eta horregatik prozedura bertan behera berehala uzteko exijitu du. EAko gazteen arabera, egoera honen jatorrian UPN, PP eta PSNren estrategia politikoa dago, “aspaldidanik Nafarroako abertzaleak kriminalizatzen ari direlako”.\nHorren aurrean, azpimarratu du Gazte Abertzaleak-ek, abertzaleen arteko ekintza batasuna ezinbestekoa da eta helburu horren alde lan egitera die talde abertzale guztiei; izan ere, “denbora gure eta Euskal Herriaren aurka doa eta hori nazionalista espainolek ederki dakite, horregatik bloke subiranista bat egituratzea presazkoa eta ezinbestekoa da”.


“Federazioak hartu beharreko erabakia zaila zen” - Etxarri aranatz - Guaixe.eus\nMaider Betelu Ganboa 2020-05-22 11:15\nAurtengo Etxarri Aranatz futbol taldea.\nEtxarri Aranatz futbol taldeak Preferente mailan jarraituko du datorren denboraldian eta erabakia nola hartu duten azaldu du Iosu Murgiondo entrenatzaileak\nCOVID-19 alerta sanitarioarengatik 2019/2020ko liga bertan behera gelditu da. Etxarri jaitsiera postuetan zegoen, Preferenteko mailari eusteko borrokan.\nNafarroako Futbol Federazioak erabaki du aurten ez dela jaitsierarik egongo. Nola hartu duzue erabakia?\nAzkenean, futbol munduan gabiltzanok partidak jokatzea da gustuko duguna, eta egoera hau guztia oso arraroa izan da. Nafarroako Federazioak hartu beharreko erabakia ez zen batere erraza. Argi dago erabaki justu bat eta denon gustukoa izango dena hartzea ezinezkoa dela, eta nik uste dut federazioa erabakirik egokiena hartzen saiatu dela. Gainera, aurretik Espainiako Futbol Federazioak erabakia zuen 2. B mailatik ez zela talderik jaitsiko, eta hori aurrekari bat izan da, ildo horretatik jarraitu du Nafarroako Futbol Federazioak, igoerak bai baina jaitsierarik ez dela egongo erabakita. Gu sailkapenean azkenak ginen, baina oraindik 9 jardunaldi geratzen ziren denboraldia bukatzeko, eta nahiz eta egoera oso konplexuan egon, mantentzeko aukera egon, bazegoen. Alde batetik, jaitsiko bagina ez litzateke justua izango, oraindik 9 jardunaldi geratzen zirelako, baina federazioak jaitsierak egongo ez direla erabaki duelako, guk Preferentean jarraitzea ere ez dakit justua den. Arraroa da. Federazioak hartzen zuten erabakia hartuta, konplexua da. Nolanahi ere, igoerak bai baina jaitsierarik ez egoteak asko baldintzatuko du datorren denboraldia, orain arte ezagutu dugun ligako antolaketa zeharo alda daitekeelako.\nHorrenbesteko aldaketa egongo al da?\nOrain arte Preferente mailan 30 talde egon izan dira, bi multzotan banatuta, eta federazioak hartutako erabakiarekin hurrengo urtean 33 talde egongo gara Preferente mailan. Entzuten da Preferente mailan bi multzo egon beharrean 3 multzo egongo direla, bakoitza 11 taldez osatutakoa. Hori horrela bada, maila Autonomikora igotzeko sailkatzea eta mailari eustea bera zailagoa izanen da. Gure helburua Preferente mailari eustea izaten da, eta planteamendu berri horrek mailari eusteko lana zailduko luke. Horiek entzuten diren kontuak dira, oraindik ez dira erabaki ofizialak, baina orain arte entzuten ziren gauzak gero konfirmatzen joan dira eta litekeena da egoera berri hori suertatzea.\nHorrela izanez gero, jaitsiera postu arriskutsu horietan sartzeko aukera gehiago leudeke...\nBai, arrisku gehiago. Dena den, momentuz dena airean dago. Denboraldia noiz hasiko den, zein baldintzatan, nola… hori guztia zehaztu gabe dago oraindik, inork ez daki ezer. Entzun ere egiten da hiruzpalau urteren buruan orain arteko egoerara bueltatu nahi dutela, guztia orekatu nahi dutela, baina aldaketak daudenean batzuek begi onez ikusten dituzte eta beste batzuek ez dituzte gustuko, eta formatu berria sortzen bada, ez dakit gero iraungo duen edo berriz atzera egingo duten, orain artekora.\nMailari eutsi diozue. Zein sentipenekin dago Etxarri?\nZer esango dizut. Batetik sentsazioa ona da, Preferenten jarraitzen dugu. Inori ez zaio gustatzen horrela lortu izana, baina mailari eustea zen helburua eta lortu da. Denboraldi gogorra izan da; sarritan partida askotan askoz ere gehiago merezi izan dugun sentipena izan dugu, baina futbolean gola ez baduzu sartzen berdin da zein meritu egin dituzun. Normalean zortea ez dugu alde izaten, eta alde horretatik mailari eustea berri ona da. Gainera, federazioak ez du erabaki hau hartu Etxarri Aranatzi edo igoko den Lagun Arteari mesede egiteko.\nHurrengo denboraldirako gogotsu zaudete?\nGogotsu gaude. Jokalari gazteagoek esperientzia handiagoa dute, eta ilusioa piztuko duen jokalariren bat etorriko da. Uste dut hurrengo denboraldia oso desberdina izango dela.


EUSKADI.-Getxoko San Lorentzo Azokak 80 ekoizle baino gehiago bilduko ditu ostegunean\nUrtero bezala, Getxoko Kultur Etxeak eta BBK-k San Lorentzo Azoka antolatu dute ostegun honetarako. Elkarrengandik gertu dauden hiru kokapen izango ditu: San Nikolas, Biotz-Alai Abesbatza eta Getxo Antzokia plazak. Oraingoan, 80 inguru ekoizle 100 postutan banatuko dira. Ohikoa denez, merkatua goizeko 10,00etan hasiko da eta, gutxi gorabehera, 14,30etan itxiko da. Gaueko 22,00 aldera, Getxoko Biotz-Alai Abesbatzak jaialdia itxiko du urtero talde honen izena duen plazan eskaini ohi duen kontzertuaren bitartez.\nMerkatuko bisitariek goiz osoan zehar euskal baserriko produktu tipiko ugari erosi ahal izango dituzte: barazkiak, frutak, gaztak, pateak eta ahatearen deribatuak, ogia, pastelak, eztia, sagardoa edo txakolina, bai eta apaindurako landareak ere, urdaitegiko produktuak eta abar luze bat. Trikitilari eta gaitari taldeak egongo dira jai giroa animatzeko; horrela, bertaratzen direnek taloa txorizoarekin, sagardoa edo bestelako produktu batzuk dastatu ahal izango dituzte plaza bakoitzean dauden hiru txosnetan.\nSan Lorentzoko merkatuan, goiz erdian, ekoizle askok nahitaezko hitzordua izango dute, Idiazabal jatorrizko deitura, barazki eta landareen lehiaketa tradizionalen eskutik. Merkatu honetako produktuen kalitate eta aniztasuna pizgarri nagusiak dira bisitarientzat, eta horiei esker, Getxoko San Lorentzo era honetako Bizkaiko hitzordurik garrantzitsuenetakoa da. Iaz, merkatu honek 18.000 lagun baino gehiago erakarri zituen.\nEguna bukatzeko, gaueko 22,00etan, Biotz-Alai Abesbatza San Lorentzoko jaiari amaiera bikaina emateaz arduratuko da. Horrela bada, bere ohiko kontzertua emango du Getxoko abesbatzaren izena daraman plazan bertan. Ekitaldi honetarako sarrera doan izango da.


Hiru hizki, lurralde bat: .EUS internet domeinua — Euskal kultur erakundea\nHiru hizki, lurralde bat: .EUS internet domeinua\nPuntu EUS Fundazioak komunikazio kanpaina bat abiarazi du Ipar Euskal Herrian .EUS internet domeinuaren promozioaren egiteko. Fundazioaren administrazio kontseiluaren kide izanik Euskal kultur erakundeak bat egiten du ekimen honekin, esparru numerikoan ere, euskal kulturaren eta euskararen komunitatearen indartzeko parada ezin hobea ematen duelarik.\n© Puntu EUS Fundazioa\nPuntus EUS Fundazioaren helburuetarik bat .EUS internet domeinuaren erabileraren sustatzea da, domeinu hori euskara eta euskal kulturaren komunitatearen interneteko lehen mailako domeinua delarik.\n.EUS domeinua tresna bat da, euskara beste hizkuntzen mailan kokatzen duena, euskararen normalizazioan lagunduko duena eta euskararen herriari nazioarteko aitortza eskaintzen diona. Enpresa, erakunde, elkarte eta norbanakoei zuzendua da.\nHaatik Ipar Euskal Herrian domeinua ez dago aski ezaguna eta erabilia. Domeinua kudeatzen duen Fundazioak deliberatu du beraz hurbileko komunikazio kanpaina berezi baten diseinatzea, .EUS erabiltzen duten zonbait eragileren adibideak aipatuz.\nAzpimarratzekoa da kanpainaren karietara bi domeinu saltzailek (Gandi eta OVH) prezio arrunt erakargarriak eskaintzen dituztela une honetan.\nEuskal kultur erakundea lehenetarik izan zen domeinua bere sareko zerbitzuetan lehenesten (eke.eus eta mintzoak.eus plataformetan besteak beste) eta gaur egun Puntu EUS Fundazioaren patronatuaren kide da. Hori dela eta, laguntza ekarri diogu Fundazioari komunikazio kanpaina plantan jartzeko mementuan.\nErran gabe doa gure partaide desberdinak bultzatzen ditugula .EUS domeinuaren erabiltzera, euskal kulturaren komunitatea oraino gehiago agerian emana izana dadin sareko ingurune numerikoan!\n.EUS domeinuaz gehiago jakin\n.EUS domeinu bat erosi


Pentsioen erreformak aurrera jarraitzen du - Ekonomiaren KZ\nPentsioen erreformak aurrera jarraitzen du\nKongresuko Lan, Gizarteratze, Gizarte Segurantza eta Migrazio Batzordeak pentsioen sistema publikoaren erreformaren lehen zatia babestu zuen atzo, PSOE, Unidas Podemos, Esquerra Republicana, EAJ eta Compromisen botoekin, eta EH-Bilduren abstentzioarekin. Lege-proiektuaren aurka bozkatu dute PPk, Voxek, Ciudadanosek eta CUPek.\nHorrela, proiektua prest geratzen da Osoko Bilkuran eztabaidatu eta bozkatzeko. Osoko Bilkurak izango du erreformari eta bere zuzenketei buruzko azken hitza, onartu eta Senatura tramitazioa osatzera bidali aurretik. Sanchezen Gobernuak ekainean CCOO eta UGT sindikatuekin eta CEOE eta Cepyme patronalekin lortutako akordiotik eta Toledoko Itunaren gomendio berrietatik abiatutako erreformak 2013ko PPren erreformaren neurri nagusiak indargabetzen ditu, pentsioak igotzeko erreferentzia gisa KPIa berreskuratuz eta jasangarritasun-faktorearekin amaituz, zeinak pentsioaren zenbatekoan murrizketak aurreikusten baitzituen bizi-itxaropena handitu ahala.\nPizgarriak eta zigorrak ere jasotzen ditu benetako erretiro-adina atzeratzeko eta legezko adinera hurbiltzeko, eta Estatuko Aurrekontu Orokorren bidez Gizarte Segurantzaren diru-sarrerak indartzea ezartzen du legez.\nPonentziatik igaro ondoren, proiektuak belaunaldien arteko ekitate-mekanismo berria (MEI) txertatzen du, zeinak aurreikusten baitu Gizarte Segurantzako kotizazioak 0,6 puntu igoko direla hamar urtez, 2023 eta 2032 bitartean, Erreserba Funtsa betetzeko baby boom-aren belaunaldien erretiroari begira.\nMekanismo hori bakoitzak bere aldetik bozkatu zuen, Ciudadanosek eskatuta, eta PSOE, Unidas Podemos, ERC, EAJ, Bildu eta Compromisen botoekin abalatu zen; PPk, Voxek, Ciudadanosek eta CUPek, berriz, aurka bozkatu dute.\nPPk eta Ciudadanosek bide hori kritikatu zuten kontuen oreka bermatzeko formula gisa, uste baitu eragina izango duela enpleguaren sorreran, bai eta PSOEk eta Unidas Podemosek araua izapidetzeko izan duten moduan ere. Batzorde batean bozkatu dute, ponentzia osatu eta egun gutxira. Tomas Cabezon PPk Toledoko Itunean duen bozeramailearen ustez, “Errespetu falta” bat da diputatuek zuzenketak aurkezterakoan egiten duten lana, eta Maria Muñoz Ciudadanosen duen homologoak, berriz, faltan bota du CCOO eta UGT sindikatuekin adostutako mekanismo horri buruz Gobernuak taldeekin hitz egitea, patronalak ez aplikatu ostean.\nGobernuko bazkideek ere, ERCk, EAJk eta Bilduk esaterako, formak zalantzan jarri dituzte, baina PPren jasangarritasun-faktorea ordezkatzeko bidea sisteman diru-sarrera gehiagoren alde egitea dela adierazi zuten, pentsioaren zenbatekoan murrizketak saihesteko.\nPonentzia fasean sartutako beste aldaketa batzuk dira izatezko bikoteek alarguntasun-pentsioa jasotzeko aukera handitzea eta kotizazio-karrerak dituzten eta 900 eurora iristen ez diren 40 urteko erretiroentzako pentsioaren osagarri bat aitortzea. Alderdi horri heltzeko deia egin dute Gobernuko kideek erreformaren bigarren zatian, bai eta gutxieneko pentsioen zenbatekoak hobetzeko ere.\n← % 37 ibilgailu gutxiago fabrikatzen dira osagairik ez dagoelako\nEuskadik osasun-larrialdia agindu lezake egoerak okerrera egiten badu →\nLegebiltzarrak etxebizitza eskubide subjektiboa zabaltzea eskatu du


Nor naiz ni? – IKA Bloga\nA0A0ko taldekide batzuk gara, eta Biasteriko euskaltegian ari gara; aurten hasi gara euskara ikasten. Testu labur hauek idatzi ondoren (pertsonaia famatuen egunkariak), Blogean argitaratzea pentsatu dugu. Pertsonaia bakoitza asmatu behar duzue; oso erraza da. Pista batzuk ematen ditugu, ea horiekin… Ezetz asmatu nor garen!\nAgur bero bat Arabako Errioxatik!\nÁLVARO (Samaniego – Arabako Errioxa)\nAtzo ere oso goiz jaiki nintzen. Pipa piztu nuen, eta txapela jantzi nuen. Hemen, basoan, hotz handia egiten zuen, hotzegia, alajaina! Zuhaitzak moztu nituen, eta ikaztegi bat egin nuen, ikatza ederki egiteko.\nGero, oparo jan nuen: ogia txorizoarekin, gazta-zaharra eta ardoa. Jatea benetan maite dut!\nArratsaldean, ordu betez gutunak irakurri nituen, baina tira… Gero egurrezko jostailu asko ederki egin nituen.\nGoiz lo egin nuen, izan ere, orain neguan, lehenago iluntzen du, benetan goizegi.\nETIENNE (Ixelles – Belgika)\nEz naiz altua, ez boteretsua. Mariaren pertsonaia, ordea, bai. Txikia naiz, baina baloiekin artista naiz, eta neure bizi osoan jokatu nuen. Nire herrian oso ospetsua naiz. Hegoamerikakoa naiz. “Jaungoikoaren eskua” izan nintzen.\nMotza da eta erraza, ezta?. Nolako ahalegina!\nEzetz asmatu nor naizen!\nMARÍA (Haro- Errioxa)\nGaur goizean, gaiztoak garaitu ditut. Kalean lan handia dago, horregatik, hartu dut mailua.\nAitak, Odinek, esan du: “ez zara inor mailurik gabe”. Agian arrazoia du.\nEgia esan, oso gizon indartsua, altua eta ederra naiz; begi urdinak ditut eta ile horia; hala ere, oraindik ez dut neska-lagunik. Iparraldeko emakumeak hotzak eta urrun samarrak dira.\nPEDRO (Pobra de Tribes – Galizia)\nGaur ere loa galdu dut, gerra horrelakoa da! Hemen egunsentia oso ederra da. Gaur ere goizegi jaiki naiz, alajaina! Ilargiak oraindik distira egiten du zeruan.\nGaur ere oso hotza izan da. Egun osoan haize handia ibili da. Elur pixka bat egin du, izan ere, oso altu gara hemen, Lapoblaziongo haitzetan. Urrutian jaioterria ikusten dut, Lantziego. Familia gogoratzen dut.\nEgun lasaia da. Hau egoera bitxia da. Gaur soldaduek ez dute eraso. Bigarren eguna da, baina gu gerrarako prest gaude. Janari gutxi jan dugu. Janariak urri dira, baina ez gara errendituko (… ez dugu amore emango). Jaungoikoa eta foruak!\nNor naiz, bada?\nPrevious: Belen, benetako gabon istorio bat\nOne thought on “Nor naiz ni?”\nOso politak testuak. Oso ongi idatziten duzue! Eskerrik asko!\nAlvaro: Olentzero; Etien: Maradona; Maria: ?; Pedro: ?


Legala - Mercadona\nGure enpresan, helburua da Erabateko Kalitaterako kudeaketa-ereduaren bidez bost osagai hauen gogobetetzea lortzea: "Nagusia" (barruan bezeroei ematen diegun izena), Langilea, Hornitzailea, Gizartea eta Kapitala.\nHorretarako, uste dugu oso garrantzitsua dela argi adieraztea zein diren gure jokabideetan ardatz ditugun printzipioak. Hori dela eta, jokabide-kode bat prestatu dugu, gure balioak eta Legea betetzen direla zirtatzeko xedearekin:\nGuztiok bete behar ditugu gure enpresak jarduten duen herrialdeetako legeak eta araudiak.\nZuzentasuna eta erantzukizuna\nNagusiekin, Langileekin, Hornitzaileekin eta Gizartearekin zintzotasun- eta konfiantza-harremana edukitzea funtsezkoa da Mercadonaren Xedea betetzeko. Mercadonak jokaera eta jarduera leial, arduratsu eta eraginkorra adierazi eta era berean eskatu nahi die jokabide-kode hau aplikatzen zaien osagai guztiei, bai eta 5 osagaien gogobetetzeari begirakoa ere.\nMercadonako "kide izatearen harrotasuna" gogoan eduki behar dugu gure jarduera guztietan Mercadona osatzen dugu kide guzti-guztiok, eta horrek balio behar digu Xedea betetzeko gidari gisa, Mercadonaren partaide sentituta.\nNola betetzen dugu kodea?\nGure jokabide-kodea betetzeko, garrantzitsua da nahi ez diren jokabideak garaiz detektatzea. Hori dela eta, langileek ezagutzen duten eta barne-komunikazio bidez erabil dezaketen ohiko bideaz gain, bide konfidentzial bat jarri dugu martxan; bide horrek aukera ematen die langileei, bezeroei, hornitzaileei, akziodunei eta beste hirugarren interesdun batzuei gai hauei buruzko ardura edo kexekin lotutako salaketak aurkezteko: ustelkeria-ekintzak, finantza-delituak, gai fiskalak, ingurumena eta legez kanpoko beste edozein ekintza.\nGalderak formulario baten bidez bidaltzeko aukera duzu.\nGertaerak gure formularioen bidez kontatzeko aukera duzu.


Ainhoa Aznarez: “Parlamentua herritarrei eta haien aldarrikapenei zabaldu nahi diegu” - Nafarroa - euskalerriairratia.eus\nAinhoa Aznarez: “Parlamentua herritarrei eta haien aldarrikapenei zabaldu nahi diegu”\nEuskalerria Irratia 2015-06-24 11:50\nPodemoseko buru ohi Juan Carlos Monederok Berriozarren Gobernu berria ez dagoela bermatuta esan du. Ahal Duguko kide eta foru Parlamentuko presidente Aznarezek dio gobernu akordioa ez dagoela lotuta baina aldaketa ziurtatuta dagoela, eta azken hitza betiere Nafarroari dagokiola.\nAinhoa Aznarez 1970ean jaio zen, Iruñean. Sakanan egin izan du lan, UGT sindikatuko koordinatzaile moduan. San Fermin ikastolan ikasi zuen, Uxue Barkosek bezala. Haur hezitzailea da, eta berdintasun teknikaria. Azkenaldian, Volkswageneko katean ere aritu da beharrean. 2003tik 2007ra PSNko zinegotzia izan zen Iruñean. Ahotsak ekimeneko partaidea ere izan zen. Berriki, PSN utzi eta Podemos-Ahal Dugu-n sartu da. Bere hitzetan, Nafarroako Parlamentuko presidente “euskaldun, feminista eta errepublikazalea” da.\nNafarroako Parlamentuko presidentea euskaraz elkarrizketatzen ari gara Euskalerria Irratian. Bistan da gauzak aldatzen ari direla.\nBai, eta gustura etorri naiz gainera, beste hainbatetan bezala. Gure Nafarroan profil asko dauzkagu, eta bat nirea da: euskalduna, feminista eta errepublikazalea naiz. Hori nabarituko da.\nSan Fermin ikastolan ikasi duzu, Uxue Barkosek bezala. Joseba Asiron ikastetxe horretako irakaslea da. Elite berrien sorburua?\nDuela urte asko, esaten zuten ikastoletan ginen guztiok ia-ia ETAren seme-alabak ginela. Orain, ikusten ari gara demokrazian lehen lerroan gauden asko eta asko ikastoletan ibilitakoak garela. San Fermin ikastolan ikastea oso bide interesgarria izan zen niretzako.\nBerriki Volkswagenen aritu zara lanean.\nGoizeko seietatik bederatzietara aritzen nintzen katean lanean. Langilea naiz, eta langileekin aritzen nintzen lanean. Nafarroan 47.000 pertsona dauzkagu langabezian, ia kale gorrian, eta horiei laguntzeko lan egin behar dugu Parlamentuan.\nEuskalerria Irratira maiz etorri zara, batez ere Iruñeko zinegotzi zinen garaietan. Zein oroitzapen duzu garai hartaz?\nOroitzapen onak ditut. Oposizioan izan nintzen, eta asko ikasi nuen, UPNk egiten zuen politika ikusiz, Yolanda Barcina Angulo andrearekin ika-mikak edukiz. Oso argi geratu zitzaidan zein politika ez nuen egin nahi, eta ez nuen babestu nahi. Hiriaren kudeaketaz asko ikasi nuen. Orain, Nafarroaren kudeaketara eraman behar orduan ikasitakoa.\nZinegotzi ohi bezala, zein sentipen duzu EH Bilduko Joseba Asiron Iruñeko alkate postuan ikusita?\nPoz izugarriz ikusten dut. Aldaketa askotarikoa, gauzak beste modu batean egiteko aukera iritsi dira bai Iruñera baita Nafarroara ere. Jendeak bere aldaketa nahia eraman du hautetsontzietara, eta orain hori guztia kudeatu behar dugu. Horretarako lau urte dauzkagu, eta hori errotu eta sendotu behar dugu. Alkate guztiek alboan izanen naute.\n2007an, abuztukada. Nola bizi izan zenuen PSN barrutik?\nNafar askok bezala: gaizki. Uste nuen mementoa zela aldaketa jorratzeko. Eta horren alde eragile asko zeuden. Batzuek ez zuten hori bultzatu, erabakiak Ferrazetik zetozelako. Madrilek izan zuen azken erabakia. Eta azken erabakia beti nafarrok eduki beharko genuke. Erabakitzeko eskubide hori nafarrok eduki behar dugu, gure etorkizuna hemen erabakitzeko. Ni beti egonen naiz horren alde.\nGarai haietan, Ahotsak ekimenean izan zinen. Zergatik?\nOso garai latzak zirelako. 2003an jarri genuen abian mugimendua. Aznar zen presidente. Ia egunero hildako bat izaten zen. Hainbatetan, nire alderdikide bat. Talde terrorista batek hiltzen zituen, besterik gabe ideia ezberdinak edukitzeagatik. Zerbait egin behar zela uste genuen, genero perspektibatik, ikuspegi feminista batetik. Oso mugimendu eraginkorra izan zen, oso landua, ekimena oso ongi zabaldu zen Euskal Herri osora. Eta, besteak beste, horrek ekarri gaitu honaino.\nETAk duela hiru urtetik ez du hiltzen, armak entregatu ez baditu ere. Lehen ETAren borroka hori sostengatzen zutenak orain politika egiten ari dira. Auzitegi Konstituzionalak esan du eragile politiko horiek legezkoak direla eta politika egin dezaketela. Eskuzabaltasunez jokatu behar dugu, baina egin dugun ibilbide hori ahaztu gabe. Nik berdin segitzen dut. Beste batzuk orain jabetu dira politika egiteko denok berdin bizi behar dugula, mehatxurik gabe.\nABCk dio PSNtik bota zaituztela. Ez da egia, ezta?\nEz. Ni ez naute inondik bota… Beno, bai, Parlamentutik bota ninduten duela hiru urte. Errepublikari buruzko mozio bat eraman genuen Parlamentura, eta errepublikaren bandera zabaldu nuen. Alberto Catalan presidenteak kaleratu ninduen. Orain, Parlamentuko presidentea bezala itzuli naiz.\nBaina zuk zeuk utzi zenion PSNko kuotak ordaintzeari. Noiz eta zergatik?\nDuela denbora asko. Ikusten nuen PSNren ibilbidea ez zela PSNko militanteek eta nik neuk eskatzen genuena. Idazkari nagusia eta bere taldea militanteengandik oso urrun zeuden. Eta azkena PSNren eta UPNren arteko gobernu akordioa izan zen. Ezinezkoa da alderdi ezkertiar batek alderdi eskuindar baten murrizketak sostengatzea. Nik hori ezin dut jasan. Koherentzia kontu bat da, eta ni oso koherentea naiz.\nAtrebentzia ez bada, noiz utzi zenion kuotak ordaintzeari?\nDuela bizpahiru urte. PSOEren barruan badago korronte kritiko bat, eta horren barruan lantzeko esparru bat banuela uste nuen alderdia aldatzeko, Perez Tapiasekin, Jose Luis Urizekin eta beste hainbat militante sozialistarekin. Baina berriz ere ikusi nuen ezin zela. Korronte kritikoak ez zuela behar zuen babesa. Eta aski zela esan nuen, ez zela posible.\nEta zergatik sartu zinen Ahal Dugu-n?\nLaura Perez Ruano idazkari nagusia duela asko ezagutzen dut. Kalean elkarrekin aldarrikatu ditugu gauza asko. Eta berak deitu zidan esanez Ahal Dugu-n behar nindutela, ni bezalako emakumeak behar zituztela, matxirulo asko daudelako alderdietan. Eta Laura eta Ahal Dugu-ko beste asko ezagututa, nola ez sartu? Egun, nire aldarrikapenak egiteko esparru posible bakarra Ahal Dugu da.\nParlamentuko presidentetzara, nola? Zergatik?\nBat-batean izan zen. Maiatzaren 24an jendeak esan zuen Parlamentua eta Gobernua aldatu behar genituela. 33 parlamentari zeuden horren alde, eta hor PSN sartzen dut, PSNk kanpaina osoan esan duelako aldaketaren aldeko alderdia dela. Negoziazioak hasi genituenean, PSN ez zen sartu mahai horretan EH Bildu zegoelako. Halere, gehiengo osoari eutsi genion 26 parlamentarirekin. Parlamenturako sei oinarri adostu genituen. Eta nork zer eginen zuen ere adostu genuen. Erabaki genuen presidentetza Ahal Dugu-rentzat izanen zela. Orduan esan zidaten Ainhoa Aznarez Igartza egokia izan zitekeela kargu horretarako. Nik galdetu nien ea alderdiaren babesa nuen, eta baietz esan zidatenez aurrera egin nuen.\nZein harreman dugu PSNko parlamentariekin?\nOso ona. Gehienak aspaldidanik ezagutzen ditut. Gainera Maria Txibitek esan du haien botoak askotan aldaketaren aldekoak izanen direla. 26 boto eduki ordez 33 baditugu, primeran.\nTxibitek halaber esan du abertzaleek zein iritsi berriek ezin dutela Parlamentuko presidente izan.\nMartxoaren 24an jendeak esan zuen abertzaleek zer egin dezaketen. Bestalde, hainbat eta hainbat urtetan politika kalean egin dugunok ez gara berriak. Kaleko ahotsa eraman dugu Parlamentura, jendeari eta haien aldarrikapenei Parlamentuko atea zabaldu diegu. Nik ibilbide bat daukat eta ez dut neure burua iritsi berritzat.\nPSNren azken orduko maniobrei dagokienez, niri leialtasuna gustatzen zait, eta hori ez da leialtasunez jokatzea. Egun asko izan dira hori guztia adosteko, eta adostasun zabala lortzeko. PSNk ez du horretan sartu nahi izan, eta azken orduan horrela aritzea ez zait gustatzen.\nPresidente karguaz jabetu zinelarik, euskalduna, feminista eta errepublikazalea zinela esan zenuen. Baten batek esan du horrek bazterrean uzten dituela euskaldunak, feministak eta errepublikazaleak ez diren nafar guztiak.\nOrain arte behar bada euskaldunak, feministak eta errepublikazaleak direnek ez dute izan behar duten esparrua. Euskalduna izatea da Nafarroaren hizkuntza bat babestea eta normalizatzea. Feminista izatea da emakumeen eskubideak defendatzea. Eta errepublikazalea izatea da balore errepublikazaleak mahai gainean jartzea: berdintasuna, hezkuntza, zerbitzu publikoak. Ni ez naiz bandera batekin janzten. Ez naiz lehiatzen ikusteko zeinek duen handiagoa. Guztiok eskubide guztiak edukitzea nahi dut nik.\nParlamentuko presidente postua nahikoa kasta dela dioenik ere bada.\nPresidentetza ez da kasta. Presidentetza horretan egon direnak dira kasta. 40 urtez hor izan direnak etengabe UPNko eta PSNko kideak izan dira. Hori apurtu dugu, normaltasun guztiz erakutsiz beste pertsona batek har dezakeela presidentetza hori eta beste modu batean kudea dezakeela presidentetza hori. 40 urte eta gero, emakume euskaldun, feminista eta errepublikazale batek postu hori hartzea primeran dago.\nZein heinean alda daiteke Parlamentua presidentetzatik?\nJendearen ahotsa Parlamentura eraman daiteke, Parlamentua herritarrona baita. Lehen egunean, Parlamentuko langileekin izan ginen. Haiek dira erakundeko giharra. Gu pasako gara, baina haiek hor segituko dute. Eta hor ikusi genuen Parlamentuan erabili gabeko metro koadro asko eta asko daudela. Horiek erabili behar dira. Adibidez, herritarrek batzarrak egin ditzakete hor, Parlamentua erabil dezakete batzarrak egiteko. Ni herria naiz, ni herritarra naiz, eta herritarrei zabaldu nahi diet Parlamentua.\nBarcina presidenteak, Cordovillako egunkariak, Institucion Futuro think tank-ak oso gogor egin dute Parlamentuaren aurka azken urteotan, haren tamaina, eraginkortasuna, aurrekontua kolokan jarriz.\nAuditoria sozial bat egin behar dugu ikusteko zein nolako gastuak izan diren. Kontuen Ganberak baditu bere txostenak, baina ez dira lotesleak. Jakin behar dugu horiek zein nolako kudeaketa egin duten, zein aurrekontu egin dituzten, zertan gastatu duten dirua, zertan ondo eta zertan gaizki. Hor hainbat eta hainbat azpiegitura tamalgarri izan ditugu: Navarra Arena, Los Arcosko zirkuitua. Hor bai, hor dirua erruz xahutu dute.\nMaiatzaren 17an jabetu zinen karguaz. Ordutik, hamar lan eguneko epea duzu alderdietako eledunekin mintzatu eta argitzeko Nafarroako Gobernuko presidente izateko hautagairik ba ote duten. Hasi al zara hizketan?\nOraindik ez. Zergatik? 18an mahai sektorialak eratu zirelako jorratzeko Gobernuaren programa markoa zein izanen den. Hor buru belarri aritu behar dugu, guztion neurriak eta aurrekontuak adosteko. Hori lan itzela da. Lau indarren artean Nafarroari buelta emanen dion programa adostea ikaragarri garrantzitsua da. Eta ez dakit zenbat denbora beharko den lan hori egiteko. Dakidana da Gobernua osatzeko epea abuztuaren 24an amaituko dela.\nBada beste epe edo denbora-mugarri herrikoi bat: sanferminak. Sanferminen aurretik akordioa lotzea posible al dakusazu?\nNik hor ez daukat ezer esateko. Ni ez nago negoziazio mahaietan. Legez ditudan epeak direnak dira: hamar lan egun eledunei galdetzeko, eta hiru hilabete gobernua osatzeko. Bihar-edo hasiko naiz deika.\nPodemos-eko buru ohi Juan Carlos Monederok Berriozarren esan du gobernu akordio hori ezin dela ziurtzat eman. Ados?\nZergatik esan zuen hori? Oraindik lanean ari garelako. Programa ongi landu nahi dugu. Horregatik ezin da itxitzat eman. Baina 26 boto dauzkagu aldaketarako. Beste gauza bat da noiz ixten dugun akordioa, mahai sektorialak guretzako oso garrantzitsuak direlako.\nMonederok halaber esan zuen ez zaretela Gobernuan sartuko. Hala al da?\nMonederok ere esan zuen Nafarroako batzarrak erabakiko duela Gobernuan sartu ala ez sartu, azken hitza Nafarroak daukalako. Eta niri horrek lasaitasun osoa ematen dit. Gauza bat da Monederok zer esaten duen, zer iritzi duen, eta beste bat da gure batzarrak datu guztiak eta proposamen guztiak aztertu eta eztabaidatu eta gero zer erabakitzen duen. Hori da gure jokoa. Hori da demokrazia.\nBrunete mediatikoa hasi da Nafarroara begira. Besteak beste, zure aurka egin du, iragan sanferminetan Berria-rentzat egin zenuen argazki baten kontura. Garagardoa kanilatik edaten ageri zara horretan. Nola daramazu presioa?\nBerria-k sanferminetan egun bateko kronika Twitterren egiteko eskatu zigun hainbat pertsonari: Gaizka Aranguren, Bakartxo Ruiz… Ni izan nintzen lehena. Seian egin behar nuen, baina bostean Lizarran nengoen, lagun baten taberna margotzen, eta argazki hori egin eta igo nuen. El Mundo-k nire aurka duen guztia hori bada, primeran. Jende arrunta politika egiten. Hori gara gu. Jendeak ezagutzen nau, eta badaki festa garaian festa egiten dudala, eta lan egin behar denean lan egiten dudala. Bidenabar: tabernari askok esan didate kanilatik edatera gonbidatzen nautela.\nHori egitea ez al litzateke kasta izatea?\nKar, kar, kar. Bai, nik nire gauzak ordaintzen ditut.


Iñaki Kasares: "Galduko ditugu pribilegioak, baina irabaziko duguna askoz gehiago da" - Halabedi\n> Iñaki Kasares: “Galduko ditugu pribilegioak, baina irabaziko duguna askoz gehiago da”\nMarch 29, 2018 Erredakzioa InNews 0\nAitatasuna eta zaintza izan ditu hizpide Zebrabideak Iñaki Kasaresekin. Zaintzak barnebiltzen dituen aspektu ezberdinei buruz hausnartu eta gizonek guzti honetan jokatu beharreko papera ere izan dute mintzagai. Zailtasunak zailtasun, eta inposaketak inposaketa, aurrerapausoak eman diren arren, oraindik ere lana egiteke dagoela azpimarratu du Kasaresek. Azkenik, gizonei inplikaziorako deia egin die, teoriatik sentimenduetara salto eginez.\nErredakzioa: Iñaki Kasares: "Galduko ditugu pribilegioak, baina irabaziko duguna askoz gehiago da"\n← “El Centro Memorial de Víctimas es absolutamente excluyente”\nReivindican el derecho a boicotear a Israel ante la visita del Maccabi Tel Aviv a Gasteiz →


Saint-Martin-du-Tertre (Oise Harana) - Wikipedia, entziklopedia askea.\nSaint-Martin-du-Tertre (Oise Harana)\n(«Saint-Martin-du-Tertre (Val-d'Oise)» orritik birbideratua)\nSaint-Martin-du-Tertre Frantziako udalerria da, Val-d'Oise departamenduan dagoena, Île-de-France eskualdean. 2013an 2.381 biztanle zituen.\nJacques Feron (en)\n49° 06′ 24″ N, 2° 20′ 44″ E / 49.1067°N,2.3456°E / 49.1067; 2.3456Koordenatuak: 49° 06′ 24″ N, 2° 20′ 44″ E / 49.1067°N,2.3456°E / 49.1067; 2.3456\nAsnières-sur-Oise, Belloy-en-France, Maffliers, Noisy-sur-Oise, Presles, Viarmes eta Villaines-sous-Bois\n2.737 (2018ko urtarrilaren 1a)\n1.440 (%52.6) 1.338 (%48.9)\n2007an Saint-Martin-du-Tertre udalerrian erroldatutako biztanleak 2.381 ziren. Familiak 851 ziren, horien artean 211 pertsona bakarrekoak ziren (83 bakarrik bizi ziren gizonak eta 128 bakarrik bizi ziren emakumeak), 222 seme-alabarik gabeko familiak ziren, 346 seme-alabak dituzten bikoteak ziren eta 72 seme-alabak dituzten guraso-bakarreko familiak ziren.\n2007an 921 etxebizitza zeuden, 873 familiaren etxebizitza nagusia ziren, 17 bigarren erresidentzia ziren eta 31 hutsik zeuden. 690 etxeak ziren eta 230 apartamentuak ziren. 873 etxebizitza nagusietatik 588 bere jabearen bizilekua ziren, 261 alokairuan okupaturik zeuden eta 24 doan lagata zeuden; 30 etxek gela bat zuten, 88 etxek bi zituzten, 140 etxek hiru zituzten, 209 etxek lau zituzten eta 406 etxek bost zituzten. 640 etxek euren parking plaza propioa zuten azpian. 395 etxetan ibilgailu bat zegoen eta 386 etxetan bat baino gehiago zituzten.\nSaint-Martin-du-Tertre udalerriko biztanleria-piramidea 2009an .\n2007an lan egiteko adina zuten pertsonak 1.598 ziren, horien artean 1.218 aktiboak ziren eta 380 inaktiboak ziren. 1.218 pertsona aktiboetatik 1.129 lanean zeuden (590 gizon eta 539 emakume) eta 88 langabezian zeuden (45 gizon eta 43 emakume). 380 pertsona inaktiboetatik 123 erretiraturik zeuden, 127 ikasten zeuden eta 130 "bestelako inaktibo" gisa sailkaturik zeuden.\n2009an Saint-Martin-du-Tertre udalerrian 876 unitate fiskal zeuden, 2.352 pertsonek osaturik. Pertsona bakoitzeko diru-sarrera fiskalaren mediana urteko 23.260 euro zen.\n2007an zeuden 44 komertzioetatik, 1 janari enpresa zen, 2 material elektrikoaren fabrikazioko enpresak ziren, 2 bestelako produktu industrialen fabrikazioko enpresak ziren, 12 eraikuntza enpresak ziren, 7 ibilgailuen saltze eta konpontze enpresak ziren, 2 garraio enpresak ziren, 3 ostalaritza eta jatetxe enpresak ziren, 1 finantziazio enpresa zen, 3 higiezinen enpresak ziren, 4 zerbitzu enpresak ziren, 3 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 16 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 3 igeltseroak, 1 margolaria, 2 zurginak, 2 iturginak, 1 argiketaria, 1 ile apaindegia, 2 jatetxeak eta 2 higiezinen agentziak.\n2000. urtean Saint-Martin-du-Tertre udalerrian 4 nekazaritza-ustiategi zeuden.\n2009an iraupen erdiko (jarraipen eta errehabilitazio) tratamenduetarako ospitale 1 , tratamendu luzeetarako ospitale 1 bat eta botika 1 bat zegoen.\nBelloy-en-France (2,5 km)\nViarmes (2,5 km)\nAsnières-sur-Oise (2,7 km)\nNoisy-sur-Oise (3,4 km)\nVillaines-sous-Bois (3,6 km)\nSeugy (3,7 km)\nMultimedia: Saint-Martin-du-Tertre (Val-d'Oise)\nAzken aldaketa 17 martxoa 2021(e)an, 10:37(e)tan\nOrriaren azken aldaketa: 17 martxoa 2021, 10:37.


Orioko mutilak ere bigarren sailkatu dira CaixaBank banderan - Orio - Karkara.eus\nOrioko mutilak ere bigarren sailkatu dira CaixaBank banderan\nIñigo Gaiton - Mireia Galarza 2021-07-24 19:44\nOrioko trainerua, lehengo asteburuko estropadan.\nHondarribia ondo gailendu da Eusko Label ligako jardunaldian, Oriori bederatzi segundotik gorako aldea atera eta gero. Oriok laugarren postuan jarraitzen du ligan, eta Santurtzirena da lidertza oraindik ere.\nOrioko gizonezkoen txalupak estropada ona egin du Castron (Kantabria), eta bigarren izan da Hondarribiaren atzetik. Jon Salsamendiren tripulazioak lehiakorra dela erakutsi du gaur ere, eta estropadaren zati handi batean, atzetik joan arren, berdeei eusteko gai izan dira. Hondarribiak azken luze aparta egin du, eta helmugan, ia 10 segundoko aldearekin gailendu da.\nSanturtzik ez du estropada ona egin gaur, baina oraindik ere, ligako lider izaten jarraitzen dute. Oriori dagokionez, laugarren postuan gehixeago egonkortu dira, eta bihar ere Ohorezko txandan egingo dute arraunean.


Alemaneko kurtsoak atzerrian | MondragonLingua Formación\nHelduentzako alemaneko ikastaroak atzerrian - Friburgo edo Berlin (ALPADIA)\nHome » » Alemaneko ikastaroak atzerrian helduentzako – Friburgo edo Berlin (ALPADIA)\nAlpadia eskolak Alemaniako hiriburuan (Berlinen) baita Oihan Beltzaren hiriburuan (Friburgon) eskaintzen ditu ikastaroak.\nIkastaroak astean 20, 25 edo 30 saio egiteko aukera dago talde txikietan, 8-12 ikaslerekin. Azterketak prestatzeko ikastaro zehatzak ere badaude, TELC Deutsch eta TestDaf eta Goethe- Zertidikat-a lortzeko aukera.\nKlaseen pertsonalizazio handiagoa lortzeko, 20 ikasgaietako ikastaro bat, 5 edo 10 bakarkako eskolekin konbinatu daiteke. Aukera hau oso gomendagarria da aste bete edo bi asteko egonaldietan.\nOstatua familian (bakarkako logelak eta pentsio erdia) edo residentzia/apartamentua beste ikaskideekin elkarbanatuta (ostatua bakarrik) izan daiteke.\nBerlinen apartamentu pribatu batean gela bat alokatzeko aukera ere badago.\nKlaseak/astean - 160-260€\nOstatua familian/astean - 300€\nOstatua apartamentuan/astean - 240€\nOstatua residentzian/astean - 240€


Eskubide sozialek 125.000 euroko laguntza eman diote Pobreziaren eta gizarte-bazterketaren kontrako Nafarroako Sarearen lanari behartsuenen egoera hobetzeko\nHitzarmenak 25.000 euroko igoera izango du aurreko urtearekin alderatuta, eta arreta-programak Nafarroako geografia osora zabaltzeko aukera emango du\ncamera_alt Alberto Urtega eta Andrés Carbonero. Deskargatu irudia collections Irudi galeria\nEskubide Sozialetako Departamentuak hitzarmen bat sinatu du 125.000 euro bideratzeko Pobreziaren eta gizarte-bazterketaren kontrako Nafarroako Sarera, 2021ean pobrezia-egoeran eta/edo gizarte-bazterkeria jasateko arriskuan dauden pertsonen bizi-baldintzak hobetzeko ekintzak garatzeko.\nHitzarmenak sarea osatzen duten 33 erakundeen elkarlana indartzen du, politika publikoak, egonkorrak eta globalak, kalitatekoak eta parte hartzekoak sustatzen ditu, eta gizarte-kohesioa eta herritarren parte-hartze aktiboagoa sustatzen ditu bizitza sozialean eta politikoan.\nAndrés Carbonero Martínez Babes Sozialaren eta Garapenerako Lankidetzaren zuzendari nagusiak eta Alberto Urteaga Villanueva Pobreziaren eta Gizarte Bazterketaren kontrako Nafarroako Sareko lehendakariak sinatu dute akordioa.\nEskubide Sozialen Departamentuak Sareko jarduerak garatzeko lankidetza hitzarmena sinatu duen seigarren urtea da hau. Lehenago, PFEZtik eratorritako diru-laguntzen deialdi orokorrera joan behar zuten, zergadunek emandako ehunekoaren bidez. Formula honekin egonkortasun handiagoa ematen zaie hitzarmenaren esparruan garatzen diren finantzaketari eta jarduerei. 2021erako, Eskubide Sozialek Sarearekiko konpromisoa sendotzen dute, hitzarmenaren zenbatekoa 25.000 euro gehituta 2020arekiko.\nAkordioari esker, hainbat ekintza garatu ahal izango dira, hala nola barne-protokoloak eta -prozedurak diseinatu eta garatzea, osoko bilkurak, batzorde iraunkorrak, berariazko lan-taldeak eta sarea osatzen duten erakundeei prestakuntza-ekintzen bidez laguntzea. Herritarrak sentsibilizatzeko kanpainak ere aurreikusten ditu, hala nola “Inklusioaren betaurrekoak” (#Ipinibetaurrekoak kanpaina).\n2021erako, beste ekimen batzuen artean, Sareak bere lana Nafarroa osora zabaltzea proposatzen du, Nafarroako Erriberako eremua bereziki indartuz.\nGarrantzi berezia du, halaber, aliantzak garatzeak eta Sareak Estatuko beste plataforma eta erakunde batzuetan parte hartzeak, baita antzeko izaera sozialeko beste erakunde batzuekiko harremanak ere. Erlazio horri esker, ideiak bateratu eta proiektu bateratuak egin daitezke, eta ahaleginak, gaitasunak eta interesak bateratu.\n“Horrela, Eskubide Sozialen Departamentuaren eta hirugarren sektoreko erakundeen arteko lankidetzari jarraipena ematen zaio, ez bakarrik bazterkeria-egoeren diagnostikoan, baita horiei aurre egiteko estrategia bateratuen diseinuan ere, COVID- 19aren osasun- eta gizarte-krisian frogatu den bezala", adierazi dute Eskubide Sozialen iturriek.\nBere jarduerak garatzeko, Sareak hiru pertsona ditu kontratatuta: bat, sarearen zuzendaritza-lanetarako, eta beste bi, komunikazioaren, gizarte-eraldaketaren eta digitalizazioaren arloko profil teknikoko lanetarako.\n1994an eratu zen Pobreziaren eta Gizarte Bazterketaren kontrako Nafarroako Sarea, eta, gaur egun, irabazi asmorik gabeko 33 erakundek osatzen dute, askotariko jatorrikoak. Halaber, esperientzia luzea du esku-hartze sozialean, eta helburu komun bat ere badu: "Bazterketaren aurkako borroka eta pertsonen duintasunaren aldeko borroka", erakundeak berak adierazi duenez.\nAlberto Urtega eta Andrés Carbonero.


Ikatzarekin erretratua marraztean jarraitu beharreko pausoak Sormenak linean\nStefan Harris-en ikatz-erretratua egiteko prozesua\nDuela zenbait egun ikusi genuen pintura digitalarekin erretratua egiteko prozesua, denetik oinarria proportzio egokiekin sortu eta ondoren erdi tonuak gehitu eta azkenean xehetasunekin amaitu. Gaur prozesu hori ikusiko dugu baina ikatzarekin egindako erretratuari dagokionez.\nIkatza da materiala, uneoro egin nahi duzunaren tratamendu oso argia izan behar duzula marrazkia edo erretratua "zikintzea" oso erraza denez, ez da beste teknika bat bezain erraza. Stefan Harris-ek, bere Instagram-ekoak, bere sormen prozesua ikatzarekin erakusten digu.\nErretratuak egin ahal izateko oinarrizko modu bat dago, baina zeure burua denborarekin bere teknika aurkitzen du, Harrisekin gertatzen den zerbait, hemen partekatutako lagin guztiek ez baitute eredu bera jarraitzen. Hemen dator norberaren maisutasuna.\nHarrisek Instagramen partekatzen duen prozesu honetan erabiltzen dituzun tresnak ere erakusten ditu zure lana ikatza erabiliz burutzeko.\nBere lan artistikoa jarraitu nahi baduzu eta ikatz-erretratu batean jarraitu beharreko urratsen adibide gehiago ikusten badituzu, bere Instagram. Artista ezezagun horietako bat baina bere obrara hurbildu gaitezke Instagramen garrantzia duten sare sozialei esker. Zaila da, bestela, Harrisen zenbait ilustrazioetan xehetasunak ikusi ahal izatea, non malko hodiak eta zuriaren erabilera nabarmentzen diren bere eredu batzuen begiradaren errealitate puntu hori emateko, irudiarekin gertatzen den bezala. behean.\nEdozein arrazoirengatik ikatza probatzea interesatzen bazaizu, zer garai hobea orain baino urte berri honetan eta artista honen jarraibideen zati bat jarraituz.\nArtikuluaren bide osoa: Sormena linean » General » Artistak » Stefan Harris-en ikatz-erretratua egiteko prozesua\nAnimaziozko maketak: gure lana aurkezteko modu berria\nBideo tutoriala: Kolore moduak, Pantone eta CMYK koloreak Photoshop-en


Irakaskuntza publikoan, 3 eta 5 urte arteko haurrak, hemeretzi eskolatan euskarazko murgiltze ereduan ari dira. Uztailean hogeigarrenari ezetz esan zion Frantziako Hezkuntza Ministerioak. Urriaren 15ean iragarri zuten murgiltze esperimentazioa onartuko zutela. Argazkia: Kepa Etchandy.\nUztailaren 15ean 29 ziren Hizkuntza Gutxituen Europako Tokiko Ituna sinatu zuten Ipar Euskal Herriko herriak. Dagoeneko 45 dira Xarta izenekoa izenpetu dutenak, gutxienez euskararen aldeko 35 neurri betetzeko konpromisoa hartuz.


Ingelesa ikasteko hamar aukera, zein komeni zait? | Consumer\nIngelesa menderatzeko, besteak beste, on line ikastaroak, ikastaro presentzialak, atzerriko familietan egonaldiak, aplikazioak edo bertakoekin elkarrizketak egitea proposatzen da.\narabera: Ostirala, 2013ko irailaren 27a\nIngelesa ikastea lehentasun bat da jende askorentzat, krisi ekonomikoaren une honetan bereziki. Hizkuntza menderatu nahi da lan-merkatuko ateak pasatzeko. Baina ingelesak ez du nahi. Hiztegi zabala edo ebakera ikaskuntza zailtzen duten alderdiak dira. Artikulu honetan ingelesa ikasteko hamar modu bereizten dira, pertsona bakoitzaren egoerara egokitzeko.\n1. On line ikastaroak: urruneko titulu ofizial bat lortzea\nInternet denbora libre gutxi dutenentzako irtenbidea da eta, horregatik, on line ikastaroek gero eta jarraitzaile gehiago dituzte. Hainbat webgunek hizkuntza praktikatzeko ariketak proposatzen dituzte, baina, gainera, gero eta akademia gehiagok, baita Andaluzia, Madril eta Castellóko hizkuntza eskolek ere, ingeleseko urrutiko ikastaroak ematen dituzte. Modalitate honen abantaila nagusia da nahi denean eta nahi den tokian ikastea, bai goizez, bai arratsaldez, bai gauez, etxean, lantokira bidean edo bulegoan bertan, atsedenaldirik izanez gero. Hori bai, irmotasuna eta diziplina eskatzen ditu. Isolamendua saihesteko, komunikazio-bide bat ezartzen da irakasleekin, sarritan posta elektronikoz, ikasleez osatutako komunitate batekin batera, eta haiekin elkarrizketa izaten da zalantzak argitzeko.\n2. Ikastaro presentzialak: enplegatuentzako eta langabezian daudenentzako diru-laguntzak\nEuropako Campuseko eskolen sareak bildutako datuen arabera, ingelesa ikasteko matrikulazioak %130 igo dira irailean eskola eta akademietan. Gehienak lan arlokoak dira: ingelesa menderatzeak ateak irekitzen ditu lan merkatuan. Eskaintza handitu egin da azken urteotan, ordutegi eta poltsiko guztietara egokitzeko. Ikasturte osorako batez besteko prezioa 600 eta 800 euro bitartekoa da. Hala ere, kostu hori murriztu egin daiteke Tripartita Fundazioari esker, lanean ari diren langileentzako ikastaroak diruz laguntzen baititu. Langabezian dauden pertsonen kasuan, erkidego batzuetan doako ikastaroak ematen dira langabetuentzat.\n3. Ikasturte bat atzerrian: nerabe eta gazteentzat\nIkasleak zenbat eta gazteagoak izan, orduan eta hobeto bereganatzen dituzte ingelesaren ezagutzak.\nEsperientzia handia da ingelesezko herrialde batean ikasturtea izatea, baina erabakiaz sinetsita egon behar du, ikasketa-eredua eta bizileku-eredua asko aldatzen baitira. Aseproce Atzerriko Ikastaroen Sustatzaileen Espainiako Elkarteak dioenez, “atzerrian urtebete egitea da hizkuntza bat menderatzeko aukerarik egokiena”, batez ere gazte espainiarrentzat, “hizkuntzarekin gainditu gabeko irakasgaia baitute”. Atzerrian ikasteak hizkuntzan erabat murgiltzea dakar, eta, beraz, bizkortu egiten da haren ikaskuntza, ikasleak zenbat eta gazteagoak izan, orduan eta hobeto bereganatzen baitituzte ezagutzak. Council on Standards for International Educational Travel (CSIET) erakundeak bildutako datuetan oinarrituta, Espainiak bosgarren postua duela adierazi du Estatu Batuetan ikasturte bat egiten duten gazteen kopuruari dagokionez. Ikasleak, batez ere, neskak dira (%54), ikastetxe publiko batean matrikulatzen dira (%78), familia batekin bizi dira herrialdean dauden bitartean (%95) eta 12-18 urte dituzte.\n4. Egonaldia familia ingeles batekin: hizkuntzan eta kulturan murgiltzea\nAIPC Pandorak “homestay” programak edo atzerriko familietan egoteko programak antolatzen ditu. Hala bermatzen da, adierazten duenez, “hizkuntza eta kultura lokal batean erabat murgiltzea”. Aukera hori ingelesez hitz egiten duten herrialdeek ematen dute, hala nola Irlandak eta Erresuma Batuak, non familia egokia aukeratzen baita “bidaiatzen dutenen nahien eta interesen arabera”. Helmugara iritsitakoan, inguruko beste pertsona eta erakunde batzuk ezagutzera animatzen dira parte-hartzaileak, “hizkuntza ikasteko eta praktikatzeko aukera gehiago izan ditzaten”.\n5. Hiztegia edo ebakera hobetzeko mugikorreko aplikazioak: praktikak eta edozein lekutan\nApp-ek urrutiko ikastaroen filosofia partekatzen dute, edozein lekutan eta egoeratan ikasteko aukera ematen baitute. Telefono mugikorrean edo tabletan deskargatu ondoren, oso praktikoak dira edozein unetan hizkuntza menderatzeko edo hobetzeko. Hizkuntzak ikasteko aplikazioak honela osatuta daude: ariketak, hiztegia edo jokoak ikasteko irudiak, mailaka banatuak, erabiltzaileen ezagutzen arabera. Ingelesez modu naturalean ikasteko haurrentzako aplikazioak ere badaude.\n6. Ingelesa Skype bidez ikastea: irakasle partikular batekin arintasuna irabaztea\nUrrutiko ikaskuntzaren berezitasunekin, baina eskola presentzial baten abantailekin. Skype-ren bidezko prestakuntzari esker, hizkuntza bat edozein lekutatik azter daiteke, une horretan bertan zalantzak argitzen eta arintasuna hobetzen laguntzen duen irakasle baten laguntzarekin. Izan ere, batez ere mintzapraktikako eskolak dira, ahozko adierazpena hobetzeko aprobetxatu behar direnak. Saio bakoitzak 30-60 minutu irauten du. Oso praktikoak dira azterketak prestatzeko edo zenbait gabezia hobetzeko bilera baten aurretik edo ingelesez hitz egitea eskatzen duen lan bati aurre egiteko. Ikasketa mota honetarako proposamen batzuk Worldwide English, LOI English edo British Council dira, eta sistema horren bidez hainbat gairi buruzko eskolak ematen ditu.\n7. Ingelesez hitz egitea telefonoz: mintzamena hobetzeko elkarrizketa tematikoak\nSkype bidez ikasteko aukera bat da. Zertan datza? Aurreko kasuan bezala, telefono bidezko hizkuntzen praktika ahozko adierazpena hobetu nahi dutenei zuzenduta dago. Erraztasuna garatzen du, ikasleak ez baitu ikusten nor dagoen beste aldean eta isiluneak saihestu behar baitira, baina kontzentrazio handia eskatzen du. Etengabe hitz egiteko ahalegina egin behar da, nahiz eta saioak laburragoak izan, ordu erdi ingurukoak. Phone Learning-ek mota horretako eskolak proposatzen ditu, gaika banatuak. Ikasle bakoitzak elkarrizketaren gaia aukeratzen du eta irakasle batekin harremanetan jartzen da hura garatzeko. Telephone teacher eta PhoneYouUp dira beste aukera batzuk.\n8. Elkarrizketa-taldeak: ingelesezko trebetasuna irabazi eta lagunak egin\nIngelesez hitz egiten duten taldeak oso ideia onak dira hizkuntza praktikatzeko eta jendea ezagutzeko. Akademietan edo hizkuntza zentroetan antolatzen ahal dira, edo berezkoak (toki batean prestatutako jarduerak, non pertsona interesatuak joaten diren eta haien artean hitz egiten duten). Oro har, taldeak mistoak dira, hau da, bertako pertsonek osatzen dituzte. Oso erabilgarriak dira hiztegia zabaltzeko eta ebakera hobetzeko. Topaketetan, parte-hartzaileek elkarrizketen gaia hautatzen dute, edo eztabaidak proposatzen dituzte, eta beren iritzia azaltzeko eskatzen zaie parte-hartzaileei.\n9. Au pair moduan lan egitea: diru gehigarria lortzea ikasten den bitartean\nAu pair izateak berekin dakar bizi den etxeko lanetan lan egitea eta haurrak zaintzen laguntzea. Oro har, proposatzen diren lanak ez dira gehiegizkoak, nahiz eta familiekin aldez aurretik finkatzen diren. Horren truke, au pair (neska edo mutila) gisa aritzen denak mantenua eta asteko ordainsaria jasotzen ditu. Uda aprobetxatu ohi da beste herrialde batera joateko eta au pair gisa lan egiteko; izan ere, poltsikoko dirua lortzeaz gain, hizkuntza bat praktikatzen da eta hobeto menderatzen da. Lekualdaketa Espainiatik kudea daiteke, agentzia espezializatuen bidez. Kasu horretan, agentziak familiarekin jarri du harremanetan au pair, eta lekualdaketaz arduratzen da, nahiz eta kudeaketengatik kobratu. Nahi izanez gero, New Aupair eta AuPair Options web-orrien bidez kudea daiteke, inolako kosturik gabe.\n10. Autoikaskuntza: liburuak, filmak eta bideoak ingelesez\nSegur aski, hori da aukerarik merkeena eta libreena. Astialdi handirik ez dutenentzat, dirurik ez dutenentzat eta ikastaro batean matrikulatzeko ideiagatik limurtzen ez direnentzat, badago beste aukera bat. Liburutegietan, adin guztietako ingelesezko liburuak, disko konpaktuak eta dvd-filmak maileguan hartzeko eska daiteke. Gainera, filmak eta telebista-programak ikus daitezke jatorrizko bertsioan (azpitituluekin), edo gehien gustatzen diren abestiak erabil daitezke itzulpenaz interesatzeko eta ulermena eta hiztegia hobetzeko. Liburutegietako, unibertsitateetako edo hizkuntza-eskoletako autoikaskuntza-zentroak ere eskuragarri daude.\natzerri idiomas-eu ingelesa ikasi


Eskuragarri dago 2020-2021 ikasturteko ekintzen eskuorria.\nIaz bezala, izen-ematea desberdina izango da:\n3.- Dagokion kuotaren ordainketa egin irailaren 9 eta 16a bitartean eta ordainagiria udaletxean entregatu edo emailez bidali.\nUdalak ordutegiak edo ekintzak aldatzeko edo suspenditzeko eskubidea du.\nCovid-19: Protokolo bat banatuko da ekintzak konfirmatzen direnean\nEz zaitez geratu libururik gabe oporretan.\nAbuztuan zehar liburutegia itxita egongo da.\nIkusi azken liburuak hemen\nAurtengo egoera berezia dela eta ezin izan da Gorbeialdeko Kuadrillako Nagusien Topaketa ohikoa den bezala ospatu: bisita gidatuak, hamarretakoa, bazkaria, dantzaldia, bingoa,...\nHala ere, ez dugu aukera galdu nahi eta modu desberdin batean egitea pentsatu dugu. Horretarako 1998tik 2019 urtera arte egindako topaketen laburpen bat egin dugu argazkietan.\nUrte hauetan topaketetan elkartu diren guztiak ez dauden arren, honekin batera gure argazkien bideoa eskerrak emateko:\nGorbeialdeko Kuadrillako topaketen laburpen bideoa (1998-2019)\nEgoerak aukera ematen badigu, irailean kirola egiteko aukera izango dugu.\nBaldintza berezietan izango da, aldagelak itxita egongo dira, bakoitzak bere esku-oihala eraman beharko du, maskara derrigorrezkoa izango da ekintza hasi arte,...\nBi aukera egongo dira: pilates eta Gap\nSologanako gimnasioa zabaltzen da


Elgoibarko Linea BerdeaIngurumen-hezkuntzako baliabideak\nAtal honek duen helburu nagusi bat, alde batetik ingurumena haurrengan gerturatzea da eta beste aldetik, etxeko txikiekin edo gaztetxoekin ingurumenari buruzko ekintza didaktikoak edo jokuak egin nahi dituzten aita, amak eta tutore guztientzat laguntza eskeintzea da.\nEskuliburuak eta jokuak Ingurumenarekin ongi pasatzeko eta ikasteko\nGure Planeta Lurra\nIngurumenak modu batera hala bestera gure ingurune osoa barneratzen du:\nNATURA, GIZARTEA (LAGUNAK, SENIDEAK, EZAGUNAK…), KULTURA, LANA…\nHainbeste pertsona gara eta bizirik irauteko hainbeste behar ditugu izadiaren baliabideak,iadanik agortzen eta zikintzen hasiak direla.Guzti hau saihesteko, Lan egin behar dugu!\nIngurumena zaindu nahi dut, Nola lagundu dezaket?\nIngurumena zaindu nahi dut, Nola lagundu dezaket? Noizbait galdetu al zara zer gertatzen den zuzenean lurrera botatzen ditugun papera edota zakarrarekin? Naturaren ekintzari esker alajaina, botatzen dugun zakarra izadi ingurumenetik murriztuta edo ezabatuta geratzen da, baina prozesua denbora askoan iraun dezake. Ehundaka eta milioika urte!! Ekintza onena eta positiboena BIRZIKLAKETA egitea da, eta gure bizitzako eremu guztietan egingo dugu, eskolan, etxean, oporretan gaudenean, lagunekin gaudenean.\nJokuak erakusten dizkizuegu eta ongi pasatzeaz gain, zuk bakarrik edo lagunartean ingurumena zaintzeko egin daitezken ekintzak ikasiko dituzu. Entzun eta bereiztu abereengandik edo soinudun ingurumenetatik datozen soinuak eta bereiztu ezazu nondik datozen,zeintzuk diren benetazkoak eta zeintzuk ez diren benetazkoak, etab.\nHaurren kontzientzia xedatzeko jarduerak\n1. Hezkuntza-Ingurumenerako sarrera\nHezkuntza-Ingurumenak, ingurumenari buruzko kontzientzia sustatzea du helburu nagusi, ezagupen ekologikoa eta hainbat jarrera zehatzak eta baliabideen arrazoizko erabilpenak eta garapen jasangarria. UNESCOk( Kulturarekiko, zientziarekiko eta hezkuntzarekiko nazioarteko erakundea) behin eta berriz azpimarkatzen du tresna hau eta horretarako jarraian erabilgarriak dauden hainbat gidaliburu prestatu ditu.\nEnergia, jarduera guztien eta izaki bizidun guztien mugiarazlea da. Aurkitu ezazu energiak duen garrantzia nola erakutsi behar diezun haurrei, elkarrekin berotegi-efektu bat eraikiz, ur-errotatxo bat eraikiz eta energiaren bitartez ibiltzen diren aurkikuntza errazak eginez.\nEnergiarekin jolasteko jarduerak\nZeintzuk dira paisai bat osatzeko beharrezkoak diren naturazko faktoreak? Zergatik aldatzen doaz denboran zehar eta zeintzuk dira aldaketa honen arrazoiak? Informatu zaitez eta lagundu etxeko txikiei paisaiari buruzko dena ulertzen eskulan interesgarriak eta errazak eginez.\nPaisaiari buruzko ekimenak\nZer da atmosfera eta zerez osatuta dago? Eta haizeak? Nola azalduko diet haur txikiei? Gidaliburu honetan beharrezkoak diren kontzeptuak eskeintzeaz gain, zure termometroa eta anemometroa egiteko jarraipenak ere eskeintzen dizkizugu.\nAirearekin egiteko jolasak\nNahiz eta Lurrean dugun naturazko elementu ugariena izan, gehien ustiatu den elementua da. Kontzientziatu itzazu haurtxoak uraren garrantziaz gidaliburu honetan eskeintzen dizkizugun joku eta jarduera ezberdinak eginez.\nUrarekin egiteko jokuak\nAberetxo txikiak behatzea gustatuko litzaizuke minik egin gabe? Horretarako hemen hainbat aurkikuntza proposatzen dizkizugu. Badakizu Lurra planetak dituen izaki bizidun bakoitzak zenbat garrantzi duen? Izaki txikienetik izaki handienera, bakoitzak eginkizun bat betetzen du eta ekosistemen orekan hartzen dute parte. Gidaliburu honetan informa zaitez.\n7. Ekintza positiboak\nHaurrek ikasteko gaitasun oso handia dute, horregatik txikitatik irakatsi behar zaie erabilera egokiak egiten. Haurren arreta lortzeko modu ugari dago eta zer nolako garrantzia duen baliabideak ongi erabiltzeaz kontzientziatu behar ditugu haurrak, baliabideen kontsumo egokia egin dezaten. Gidaliburu honetan, papera modu errazan nola birziklatu behar den ikasiko duzu eta txori txikientzat habi bat nola eraiki behar duzun ikasiko duz.


2020ko martxoaren 29a, igandea | Ordua Euskal Herrian 01:26:11\n“... Periodikuak ez dire gutaz mintzatzen Parisen”.\n"Frantziako ondare eta elikagaien aniztasunaren %80a desagertu dela ikustean, derrigorrez jo behar dugu alarma, kontsumitzaileei gelditzen den %20a ezagutaraziz eta hori dastatzera bultzatuz" Rodrigo Llopis\nNola definituko zenuke zure aita, Marc Legasse?\nIdentifikazio pertsonala medio, oso gaitza da norberaren aita definitzea. Mitoa, izan zen gizona, eta izaten saiatu zena daude. Humanista zen, burges jantzia, haizea baino askatasunzaleagoa, kausek kautibatua, eskala gizatiarreko intelektuala. Euskal populuaren kausa intelektualizatzeak bizi zuen, ideien gerra-zelaian gudukatzen zuen Euskal Herriaren burujabetza eskubidea. Euskal Herriaren historia eraldatu gabe, bere sentimenduetara eta fantasietara egokitu zuen. Populu anarkista ikusten zuen Euskal Herriarengan, bere existentzia osoan bere libertatearen alde borrokatzera kondenatutako herria. Horregatik zion sekulako izua askatasun hori erdietsiz gero gerta zitekeenari. Azken hatsa eman arte, gatazka horretan sakrifikatu zituen bere etxeko bizimodua, baliabideak eta energia. Mingostasun betean hil zen, Lizarra-Garaziko ituna susmatu gabe, EAEko autonomia estatutua ausazkoagoa zela sinetsirik, eta frantses jakobinismo errepublikarrari departamendua eskatzea ilargia eskatzea zela zirudienean. Baina tira, mingots ala goxo, borrokatzeko aukera izatea zen beretzat garrantzitsuena.\nLurralde elkargoaren eta erabakitze eskubidearen aldarrikapenak puri-purian daude egun.\nIndependentziaren kulturan hazia eta hezia izan naiz. Hala, euskaldunok populu bat osatzen badugu burujabetza eskubidea aplikatzen digute eta nazio burujabe bihurtzen gara. Ez dago besterik, negoziaezina da, eta hortik beherakoa… Frantziako zein Europako politikagintzari buruzko ene jarduera nahiz gogoetak edozein direlarik ere, euskal nazionalistatzat daukat ene burua. Izan ere, nazionalismo okerra estatu burujabeena da, nazismora daramana, baina nazionalismoa nazio burujabe bihurtu nahi duen herriaren aldarria denean, askapen nazionaleko borroka bat da, ez inoren ukazioa. Euskal Herrikoa nazionalismo humanista da, tolerantea, demokratikoa. Egia da errotik kondenatzen ditudan totalitarismo forma bortitzak hartu izan dituela mugimendu abertzaleak, baina ez naiz lotsa euskal abertzalea izateaz. Eztabaida anitz eta haustura sakona izan dut aitarekin gai horren inguruan. Trantsizio garaian, Euskadiko Ezkerraren inguruko tesiekin bat egin nuen nik, berak bere ikuspegi muturreko eta erromantikoekin HBrantz egin zuelarik. Inoiz errenditzen ez den soldaduak beti duela arrazoi aldarrikatzen zuen. Esaldi ederra da, baina herri baten errealitate sozio-politikoari aplikatzean berehala sortzen ditu txinpartak.\nErraza da lubaki hori Parisen defendatzea?\nAfrusa da, zure buruaz beste egitearen hurrengoa, iltzeen gainean zabiltza etengabe. Orain izen eta oinarri gehiago dudanez, denek dakite zer naizen, denek dakite frantses ondare alimentarioaren defendatzaile sutsua naizela. Ez dakitena da euskal abertzaletasunak eraman nauela horretara. Aberri ttiki batekoa naizelako dakit baloreak erraz desegin, ahuldu eta mudatu daitezkeela, eta Frantzia bezalako herri handi bat ere ez dagoela bere identitate nazionala, bere ondarea, galtzetik salbu. Horregatik diot abertzaletasuna ez dela norbere baitara ixtea, beste herrialdeei parez pare begiratzea baizik. Zapalkuntza faxista batean hazi naiz, Mussolini eta Hitler-ek instalatutako diktadura frankistaren giroan, gure aitak kontaktuak zituen Juan Ajuriagerrarekin zein ETAren buruzagitzarekin, mugimendu abertzalearen elitea pasa da gure Ziburuko etxetik. Betitik jakin dut ohoratu beharreko abizena neramala, beti izan dut argi nondik heldu naizen, eta niretzat, demokratikoki gauzatzen bada, erabakitzeko eskubidea eskubide inalienablea da, Parisen, Madrilen eta Ziburun.\nPolitikaz ari gareno, jatea ekintza politikoa da?\nSekula baino gehiago. Euskaldunok inork baino hobeki dakigu elikadurak zenbat ezaugarritzen duen identitate nazionala. Hala, garai txundigarrian gaude, abertzaletasun alimentarioak bere zentzu osoa hartzen duen aroan. Elikatzeko dugun maneraren arabera egokitzen gara jendartera. Kontsumo jendarteak, industria alimentarioak eta publizitateak hiritarra kontsumitzaile bihurtzen du, populazioa erabat alienatuz. Edozer janarazten digute, gaixotzen gaituzte, ingurua xehatzen ari dira... Borroka arantzatsu horren baitan, Normandiako camembert-a edo roquefort-a zaindu beharreko aberri txikiak dira, eta horrek bihurtzen du jatea ekintza politiko eta borroka iraultzaile. Masaren emantzipazioa elikadura gureganatzetik etorriko da. Kontsumitzaileak libre kontsumitu behar du, ez du esku-sartzerik behar, ez du zertan baldintzatua eta formateatua izan. Izan ere, TF1-eko lehendakariak bere lana garunak Coca-Colaren zerbitzura ezartzea dela dioenean zer dio? Komunikazio eta sozializazio tresna handiena tresna merkantil, bankario eta komertzial bilakatu dela, eta jendearen kaskoan markak iltzatzea baizik ez duela xede. Lehen ikuslea bezero potentziala zen telebistarentzat, orain helburu komertziala da. Emankizunen bidez gure garunak biguntzen dituzte, publizitatea labana gurinean bezala sar dakigun buruan. Hori libertatearen ukazioa da, nihilismo sozialaren aldaera dramatikoa. Horregatik diot elikadura industrialak iritzi askatasuna murrizten duela, ardi bihurtzen gaituela. Horregatik aldarrikatzen dut elikadura libre eta sanoa. Nire kazetari lanaren funtsa kontsumitzaileak sistematik askatzean datza.\nKontsumitzen berrikastea da gakoa?\nJakina. Frantziako ondare eta elikagaien aniztasunaren %80a desagertu dela ikustean, derrigorrez jo behar dugu alarma, kontsumitzaileei gelditzen den %20a ezagutaraziz eta hori dastatzera bultzatuz. Horrek ondare hori mantentzen duten baserritarrak laguntzea, goratzea eta jendartearen muinean ezartzea esan nahi du, eta batez ere, kontsumitzaileek giltza heien esku dutela konprenitzea. Jendeak ulertu behar du libreki erosi dezakeela, gatibutza dogmatiko eta komertzial horretatik aska litekeela, eta elikadura industriala erosten duenero bere aurka egiten ari den alderdi politiko bat bozkatzen ari dela. Iritzi publikoa interpelatzea dagokigu, sistemak ixten ez dizkigun ate eta mikroak okupatzea, eta orobat, botere publikoak konbentzitzea. Zentzu horretan, ezinbestekoa iruditzen zait heziketa alimentarioa lantzea eskoletan. Gaurko haurrak dira biharko kontsumitzaileak, eta publizitatearen diktadurak moldatutako makinak izatea nahi ez badugu umeen gustua hezi behar dugu. Jakin dezatela ekoizpen baten gibelean historia bat badela, jende batek gogotik izerditzen duela sanoki eta ingurumenaren errespetuan hori ekoizteko. Ongi janez salbatuko dugu lurra. Munduak ez du etorkizunik Mendebaldeko jendartea bezala elikatzen bada. Laborantza logika bankario eta finantzarioetatik askatzea da geroa.\nZer da gustu justua?\nGustuak dimentsio kulturala du. Produktu bat ona edo txarra izatea irizpide komertziala da, ausazkoa bezain subjektiboa. Hala, ekoizpen baten lehen bertutea justua izatea da, bere zilegitasun geografikoarekin bat egitea, lurraren berezko ezaugarrien araberakoa izatea, ingurumena errespetatzea, eta bere onena emateko gisan landu eta zaindua izatea. Ekoizpenak bere jatorriaren muturra behar du, hazi den lurraren eitea. Egia hori badarama zainetan, hastetik buru garbiki eta sanoki eginen du bidea, tokiko jende sareak errespetatu eta aktibatuko ditu, eta beraz justua izango da. Gainera, gauzak zer diren, irizpide horiek oro betetzen direnean ekoizpenak justuak izateaz gain, onak izaten dira.\nZure tesiak posible dira egungoa bezalako sistema ekonomikoan?\nJakina denez, egungo sistema ekonomikoa berehalako etekinaren antsian oinarritzen da. Horrek, ezinbestean, kimika eta teknologia dakartza. Arazoa da sistema lehertzen ari dela, hazkunde demografikoa ukaezina izanik, hazkunde ekonomikoak inposatzen dituen moldeek ez planeta ez demografia utziko gaituztelako laster. Hazkunde anker hori gelditu behar dugu, planetaren errealitatera egokitu, baina hori egungo merkatuen legearen aurkakoa da, gobernu politika eta munduko norabide ekonomiko nagusien kontrakoa. Hori gutxi ez, eta sistemak sarraila guztien giltzak ditu: azken hitzaren jabe da, xantaia gupidagabeen egile, gobernu politiken hariak zuzenki mugitzen ditu, esku beltz eta luzeen eragile da... Parean gaudenok fedea eta konbentzimendua baizik ez ditugu. Kontzientziak astindu eta aldatzea dagokigu, alta, oraindik ere industrialki elikatzen segitzen duten frantsesen %85-90a konbertitzea. Industriak ongi jatea garestia dela badio, gaizki jatea garestiagoa dela erakutsi behar dugu. Horregatik da garaipen bat tokiko edo ekoizpen biologikoak kontsumitzera pasatzen den pertsona bakoitza.\nBide horretan, zergatik ez dute laborariek leku zentralagoa gure jendartean?\nLaborariak ordezkagarriak zirela sinestarazi digutelako. Mundu osoa elikatu nahi bazen ezin zela lurra betiko moldeetan landu zabaldu da lau haizeetara, eta lurrari eskuz lotu den laborariari “atzerakoia” edo “arkaikoa” etiketak itsatsi zaizkio. Are gehiago, azken 30 urte luze hauetan, munduko akats guztiak egotzi dizkie jendarteak nekazariei: erreakzionarioak, kontserbadoreak, elizkoiak, negartiak, lapurrak, kutxatzaileak... Jendartearen sasoian sasoiko estigma guztiak leporatu zaizkie. Bestetik, sozialismoa eta landa eremua ez dira sekula ongi ezkondu. Elite intelektualak ere eboluzioa urbanoa dela aldarrikatu du beti. Baina orain jabetu gara nekazaritza ez dela gizateria elikatzea soilik, kultura, historia, ondarea, eta bizitzeko modu bat babestea ere badela. Aurrerapena baserritarra desagerraraztea zela pentsatzetik gatoz eta produktuaren kalitatea lurraren errespetutik pasatzen dela aldarrikatzera goaz. Horregatik ari gara sozialismoa eta landa eremua uztartu nahian. Egun, zinezko langileria bat baldin badago nekazal langileria da, eta gainontzeko langileriei ematen zaien dialektika, onarpen eta tratu bera eskaini behar zaie.\nBitartean, laborariak ez, sukaldariak eta gastronomia daude modan.\nHaien libertatea eta desberdintasun soziala agertzeko, anitzi hori baizik ez zaielako gelditzen. Mundializazio globalizatu edo globalizazio mundializatuarekin ez dugu eskumenik fenomeno bankario, ekonomiko, sozial eta kultural handietan eragiteko. Derrigorrez pasa behar duzu bankutik, derrigorrez ordaindu behar dituzu zergak, derrigorrez bete behar dituzu legeak, derrigorrez egin behar duzu lan, baina oraingoz, inork ez zaitu derrigortzen nahi ez duzunik jatera. Hala, anitzek konprenitu dute nahi duguna jateko eskubidea dugula eta askatasuna elikagaien hautuan oinarritzen dela. Ohartu gara gaizki jateak tristatzen duela, gaixotzen, jendartetik baztertzen. Horregatik iruditzen zaigu ederra jaten duguna ezagutzaz, adimenez, zein bokazio kulturalez jantzi eta partekatzea. Arazoa da modak sistemaren atzaparretara zaramatzala zuzenean, eta orain jatea ere ez dagoela realityetatik salbu. Emankizun horiek elikadura mailako sarraskiak dira, jateko askatasuna publizitatearekin, irudiarekin eta markekin alienatzen dutenak. Alabaina, emankizun eta gida askotan ari dira informazioa operazio mediatiko eta komertzial bilakatzen. Horiek ez dute zerikusirik gastronomiarekin. Merkatuak eurenganatu eta publizitatea irabazteko daude. Horregatik, sekula baino informazio gehiago behar du kontsumitzaileak. Inoiz baino garrantzitsuagoa da kazetarien lana.\nOhartzen gara jokoan dagoenaz?\nGauzak aldatu ezean, gustuaren bidezko segregazio sozialerantz goaz. Kontsumitzaile elite batek kontzientzia hartu eta bere aurrekontuaren zati bat ongi elikatzera bideratuko du, besteek sistemaren preso segituko duten bitartean. Ez dago beste erremediorik, agian. Nork daki, baliteke elite batek ongi jaten duelako, masan gatibu dagoenari argia piztu eta eltzean sartzen duena zaintzen hastea. Nire helburua, dena den, denek ongi, merke, eta sano elikatzeko aukera izatea da. Ondare eta aniztasun kulturalak irauten duen lekuetan jendea ongi hezten bada, konbentzituta nago gizateriak gauzak gaizki egiten segi ezingo duen eguna helduko dela. Orduan, agertuko da elikadura justu, garbi eta libre bat.\nPerico Legasse 1955eko martxoaren 21ean sortu zen Boulogne Billancourt-en. Marc Legasse (1918-1997) euskal anarkista eta abertzale ospetsuaren semea, Frantziako kazetari eta kritikari gastronomiko ezagunenetakoa da egun. Marianne aldizkariko erredaktore buruetako bat, zenbait aditu taldetako kide eta liburu idazle izateaz gain, telebista eta irrati programa askotan parte hartzen du. Nos enfants nous accuseront filmean janariaren pozoitzearen inguruko ikerketa daraman kazetaria da.\n“Tokiko ekoizpenak globalizatu daitezke. Dena dago eskala, erritmo eta sasoien errespetuan. Elikagaiak 5.000 kilometroz garraiatzea astakeria da, ez du zentzurik, kontua ez baita munduari itzulia ematea, munduan sustraitzea baizik. Hala, globalizazio ona badago, eta ez da bateraezina ingurunea zaintzen duen laborantza ereduarekin”.\nKanal hauetan artxibatua: Elikadura | Frantzia | Anarkismoa


Hontzaren orduak - Wikipedia, entziklopedia askea.\nJesus Mari Olaizola\nHontzaren orduak Jesus Mari Olaizola "Txiliku" idazle zarauztarrak 1999an plazaratu zuen liburuaren izenburua da. Liburuan bost ipuin biltzen dira; ipuinak izanik haien arteko lotura garbi dago, eleberri modukoa osatuz. Hizaurrea Anjel Lertxundik egin zuen.\nEhiztari jendea gutxitan agertu izan da euskal literaturan eta horiek dira, alegia, lan honetan protagonismoa hartzen duten pertsonaiak. Gai horrek nolabait Miguel Delibes Espainiarra burura dakarkigu. Horrela dio liburuaren komentarioak: «debekatutako ehiza, armen distira, odolaren lilura… Sentimen primarioz eta atabismoz beteriko gizarte itxiak, gizonezkoen unibertso txikiak dira bertan ageri direnak: elkarte gastronomikoa, soldaduen kuartela… Girotze-lan bikaina lortu du egileak, baina, Anjel Lertxundik hitzaurrean dioen bezala, ironia izan da Txilikuren arma nagusia, bai kostunbrismoa eta bai honen kontrakarrean sorturiko tremendismoa gainditzeko.»\nIndarrez eta nerbioz beteriko lau ipuin hauetan badira zenbait hari eta elementu, erdi ezkutuan bezala, denen artean eleberri moduko bat osatzen dutenak. Ipuin nahiz eleberri, kontakizun-sorta gihartsu bat da, hizkera natural bezain sinesgarriz giza arimaren zenbait alderdi ilun erakustera datorrena. Zentzu horretan eszena batzuen gordintasuna aipatu behar da, esaterako oreinaren ehizaren eszena bera.\nJasotako ipuinak[aldatu | aldatu iturburu kodea]\n«Bentara noa, bentatik nator». Ipuin hau Jose Jabier Fernandezen ustez maisulana da.\nLotutako ipuinak[aldatu | aldatu iturburu kodea]\nLiburuko ipuinek zenbait elementuk txirikordatzen dituzte:\nKrudelkeria eta heriotza landa-munduan; zentzu horretan kostunbrismotik haratago doa Txilikuren lana.\nPertsonaia amankomunen agerpena.\nLehenengo hiruren jarraipen narratiboa.\nontzaren presentzia; haren ulua zoritxarraren iragarpen gisa.\nJexux Mari "txiliku" Olaizola Lazkano: Hontzaren orduak, Donostia: Elkar, 1999, 160 or. ISBN: 978-84-8331-410-4.\n↑ a b https://kritikak.armiarma.eus/?p=2780\n↑ Anjel Lertxundiren hitzaurrean, 10.or.\nMarkos Zapiainen komentario liburuaren inguruan Euskaldunon Egunkarian, 2002-02-26an.\nJesus Mari Olaizolaren liburuak\nOrriaren azken aldaketa: 11 ekaina 2022, 22:01.


Sare sozialak + pribatasuna ikastaroa antolatzen: proposamenik? - ...:::kimo:::...\nYou are here: Home › ikasi › Sare sozialak + pribatasuna ikastaroa antolatzen: proposamenik?\n← tuit-tuit (I)\n2013-01-15 | Filed under: ikasi\tand tagged with: eskola, facebook, gazteak, hausnarketak, ikastaroa, interesantea, internet, irakatsi, kzgunea, manipulazioa, mundua, nerabeak, pribatasuna, twitter\nBatzuek jakingo duzuenez, KZgunean egiten dot lan. Berton, beste gauza batzuen artean, ikastaroak egiten doguz nahi dauenari teknologia berriak, aplikazio eta herramienta desberinak, sare sozialak, software askeko adibide batzuk eta gainontzeko abar luzea azaltzen. Noizean behin, gainera, kolaborazio zehatzak ere antolatzen doguz, non KZgunearekin kolaboratzen dauen erakunde, enpresa, fundazio, asoziazio edo dana delakoak, bere neurrira egindako ikastaroa jasotzen dauen.\nDeustuko udal barrutiko zentruan, Asistente Sozialak, gazte arloko bulegoa eta Gaztegunea ere dekodaz lankide, eta haiekin batera nerabeei zuzendutako ikastarotxo bat antolatu beharrean nago. Sare sozialen pribatasunaren kontuaz formatzea nerabeak izango da nire betebeharra.\nNerabeak ez dira jubilatuak bezala hezitu behar, ebidentemente. Aspektu teknikoan niri ere bueltak emoten doztiez gazteek, asiq motibatzea izango da erronka.\nHiru ideia dekodaz ikastarorako, baie beste batzuk ere nahiko nituzke, eta hori da eskatzen dizkizuedana post honen bidez. Proposatu ideiak, baina batez ere, proposatu materialak, eta gomendatu weborri edo aplikazioak, sare sozialek pribatasuna lantzeko balioko dizkidatenak.\nNik Deustuko unibertsitateko whatsapp “hackeoa”-ren inguruan eingo dot berba. Luze hitzegin da honen inguruan, eta dirudienez dana izan zen guzur handi bat… baina egia izan zitekeen. Eta tamalez, hasieratik ere esan nauenez (egia zala uste nauenean), errua ez, baina arduraren zati bat, norbere telefonoak protejitzen ez doguzenona da. Telefonoetan babesak ezartzea uste baino errazaua da, ganera.\nBestalde, Siri aplikazioaz hitz egin nahi dot, app honek egiten dauen gauza bakarra datu baseetara sartzea da (internet bidez, beharrezkoa bada), eta bertako informazioa eskaintzea; ahoz eskatzen dira datuak, ahotsez ematen dauz emaitzak. Agerian uzten dau app honek zure kontaktuen pribatasun maila, normalean eskasa izaten dana. Yuyu ere eman zidan app honek lagun batek erakutsi zidanean, eta demostratzeko, telefonoari galdetu zion “non egiten dau lan eta noiz jaio zan kimo?”, eta katxarroak ondo erantzun egin zionean. Info hauek nire sare sozialetako datu baseen bidez lortu zituen bere makina horrek.\nEta ikastarotxoa hasteko, honako bideo hau jarriko dot, non mentalista batek bere truko nagusia destapatzen dauen…\nBaina hadi! Nik ez dot beldurrik sartu gura (lortuko ere ez dodalako), eta ez dot txapa larregirik sartu nahi. Horrexegaitik nahi dodaz material asko, teoria azaltzeko baiabideak, weborriak, bideoak, beti ere ikasleak aktibo egon daitezen. Helburua ez da sare sozialak ukatzea, baizik eta hauen erabileran pribatasuna gure esku dagoen zeozer dala kontutan hartzea, eta uste baino garrantzi handiagoa daukala konturatzea.\n3 Responses to "Sare sozialak + pribatasuna ikastaroa antolatzen: proposamenik?"\nBideoa harriagarria da benetan. Oso ona iruditzen jat zure formazio horretarako.\nNik http://www.pantallasamigas.net/ orrialdea ikusi dot. Ziberbullinga, ziberdelitua, pribatutasuna eta beste gai batzuk lantzen dauz.\nOrrialde honegaz erlazionatutako bideo batzuk be youtuben ikusi zeinkez:\nWeborri honetan ikastarorako baliagarriak izan daitekezan ppt batzuk dagoz.\nIngelesez dagoz eta oinarri lez balio leikie.\nDeskargatzeko arazoak emon deustaz, baina ikusteko ondo dago. Preview eta gero gorde.\nhona hemen beste bat:


Baskularra kentzeko laser hornitzaileak eta fabrika |Txinako baskularrak kentzeko laser fabrikatzaileak\nArmiarma zainak kentzeko 980nm diodo laser makina\n980nm diodo laser sistema eredu honek 4 funtzio ditu, potentzia 15w, 30w, 60w ditu aukeratzeko, armiarma zainak kentzeko, baskularra kentzeko, iltze onddoen tratamendua, gantz murrizketa, mina arintzeko izan daiteke.\nbaskular odol-hodiak zainak kentzeko laser 980 makina\n980nm-ko diodo laser sistema eredu hau saltzen da, zuntz akoplatutako lerroa erabiltzen du, laser bidezko transmisio ezin hobea du, eraginkorra da armiarma zainak kentzeko, barizeak kentzeko, odol-hodiak kentzeko. 15 w eta 30 w ditugu aukeratzeko, kalitate handiko eta prezio ona.\n980nm diodo laser zainak kentzeko makina\n980nm-ko diodoko laser-makina honetarako, hiru potentzia daude aukeran, 20W, 25W eta 30W, irekiera desberdinak doitzen dituzun bitartean, makina hau gorputz osoan erabil dezakezu eta energia desberdinak doitu odol gorri-maila desberdinen arabera.Orain arte, bezero askoren iritzia jaso dugu.Odol gorria kentzearen eragina oso ona da.\n3 in 1 funtzio anitzeko 980nm baskularra kentzeko makina\n3 funtzio anitzeko makina da gure produktu berria, 980nm diodoen laser makina klasikoa eguneratu dugu, bi funtzio handitu ditugu, makina honek hiru helduleku ditu, funtzioak indartsuagoak dira, zainak kentzea, iltze onddoak kentzea eta fisioterapia.Eta makinak makina klasikoaren energia mantentzen du, efektua hobea eta nabarmena da.\n4 in 1 980nm zainak kentzeko makina\n4 in 1 funtzio anitzeko 980nm diodo laser makina modelo berriena da, funtzionamendua indartsuagoa da, 4pcs punta funtzio ezberdinetarako da, baskularrak kentzeko punta, iltze onddoen punta onikomikosia kentzeko; lipo punta pisua galtzeko eta hotza konprimitzeko mailua azala leuntzeko 980nm ondoren. diodo laserren funtzionamendua.